
Diahuebs atardi un caso di hincamento a sososde na Seroe Patrishi, 
A bin resulta cu un hoben di fam F. di 15 ana tabata bringando cu un 
otro persona di fam B. y e ultimo aki a saca cuchiu y a propina e 
hoben 4 hinca, 1 den barica y 3 otro den lomba. 
Na yegada di ambulans mesora nan a transporta e victima pa 
hospital. Na yegada di polis ya caba e sospechoso a bay for di e sitio. 

Diahuebs madruga a drenta informacion di cu habitantenan den 
bario di Papaya a tende un explosion y ora a bay wak a mira cu 
un auto BMW ta na candela. Mesora nan a avisa polis y bombero. 
Na yegada di e patruya, nan a pidi e unidad bomberil presenta 
cu mas urgencia. Papiando cu esnan concerni a bin sali afo cu 
esaki ta un caso di destruccion intencional, ya cu ultimamente e 
mueha muher hoben aki tabata sali y anda cu un gang. Y awor 
no mas anto e miembronan di e gang tin e pensamento cu e lo a 
reda nan cual no t’e caso. Pero e hobencita aki ultimo dianan a 
bin ta haya mensahenan di menasa riba su e-mail y tambe tele¬ 
fon. Pa precaucion e mama a dicidi di hibe lague keda cerca un 
familiar na Papaya, pero di un of otro forma e gang a logra haya 
sa unda e tabata kedando y a sigui intimide dor di a manda un 
molotov cocktail riba auto di e familiar lagando esaki destroza. 


GWGABWNWMQXH YCSCMEIEDBTRUOaCNNAUNCAS 


Gang a probecha cu famia a bay wak e 
destruccion cu e gang a comete na Pa¬ 
paya y nan a destrui e cas na Angochi. 
Esaki a sosode den oranan di madruga 
ora cu e mayornan a bolbe cas a 
descubri e dano cu e malhechornan 
aki a laga atras na nan cas. Diahuebs 
mainta Recherche a presenta n’e cas 
p’asina inicia cu e investigacion di e 
dano cometi n’e cas. Segun por a com- 
pronde e gang aki ta bayendo mucho 
leu y a dicidi notifica e Seccion di 
Crimen Organiza pa sigui atende cu e 
caso cu ta escalando dia tras dia. 

Mientras na Aruba, Gobierno no kier 
cumpli cu pago debido di indexering 

Na Antiyas, polisnan 
ta haya ahustacion 
di salario cu 3.88 % 


GOBIERNO di Antiyas, contrario na Go¬ 
bierno na Aruba, cu mas bien ta proboca 
sindicatonan, pa por haya algo di pago 
na indexering, AWEMainta por a conclui 
for di un carta ci Gobierno di Antiyas, 
cu nan si a bay di acuerdo pa cumpli cu 
ahustacion di salario for di 1 di januari 
2009 cu e suma 3.88%. 

Di acuerdo cu Gobierno di Antiyas, e prijs 
indice pa consumo di cada famia na Cor- 
sow a conoce un aumento di 7.7%. 

Cumpliendo cu e sistema di ahustacion 
TAPI, a bay di acuerdo pa haci e ahusta¬ 
cion 4% di 60% dividi pa 3.7% di 40%, cu 
tayega na 3.88% di ahustacion di salario. 
Fuera di e participacion aki, Gobierno An- 


tiyano a manda tambe e cifranan indexa 
di tur e personal di Gobierno. 

Den esaki nos por a mira p.e. cu polisnan 
ta gana mihor salario na Antiyas cu esnan 
na Aruba. 

Loke mas ta hala atencion ta, cu semper 
por a tende cu e situacion financiero di 
Antiyas ta masha malo, pero asina mes, 
Gobierno a sa di cumpli. Mientras na 
Aruba, ta masha biyones di florin a drenta 
caha, pero te ainda Gobierno no a cumpli 
100%, manera ta lema di partido di Gobi¬ 
erno su lider actualmente. 100% pa lider, 
pero 0% pa empleadonan publico, cu ta 
evaluando pa subi caya atrobe, ainda 
prome cu eleccion. 

Reglando permiso, muher a malversa 
alrededor di 27 mil florin 


Huez a conden’e na castigo 
di prison y tin balente placa 

pa paga bek 


AYERA mainta Desiree Bru¬ 
ges a presenta dilanti Huez 
pa scucha su sentencia. E ta 
wordo acusa di a malversa un 
cantidad di hende pa drecha 
nan permiso. Huez a bisa cu 
e ta haya proba cu Bruges a 
gana hende cu e por regia per- 
misonan pa personanan. 
Huez a remarca cu Bruges no 
kier bisa nomber di e persona 
cu a regia e permisonan. Huez 
ta haya strano cu Desiree Bru¬ 
ges tabata duna e hendenan 
recibo di a ricibi placa. 


Pa cu e castigo, Huez a tene 
cuenta cu na 2007 Desiree 
Bruges a cay sera caba pa 
malversacion y a duna chens 
pa haci servicio comunitario. 
Mas o menos 27 mil florin el 
a haya di e 7 personanan cu a 
traha duro pa nan placa. 
Huez ta haya 9 luna di prison 
di cual 5 luna condicional cu 
un tempo di prueba di 3 ana 
na su lugar. Ademas Bruges 
mester haci 200 ora di servicio 
comunitario, descontando e 
dianan cu Bruges ta sera. 


Huez a ordena Desiree Bruges 
pa paga bek 2625 florin, 1350 
florin, 100 florin, 650 florin, 
3735 florin, 8750 florin, 2000 
y 600 florin, pa un suma total 
di 11 mil florin, cu ta sumanan 
cu el a tuma di hende y no a 
debolbe esaki. Huez a fiha e 
condicion excepcional pa paga 
bek tur den 3 ana. Tin aigun 
persona cu a sali perhudica 
a presenta den Corte, pero 
dor cu nan no a presenta den 
prome tratamento no por a 
atende nan. 


Huez a condena 
homber abusador di 
mueha homber na 3 
aha di prison 

E homber G. ayera mainta a scucha Huez conden’e na 3 ana di 
prison pa loke e ta wordo haya culpable di dje. 

Huez a bisa cu e ta haya legalmente proba cu dia 28 di augustus 
2008, G. a abusa di un mueha homber, kende ta yiu di un familiar 
di dje. Esaki mester a sosode den oranan di anochi, caminda G. 
a desmenti categoricamente di a haci algo asina. 

El a bisa cu posiblemente den su sono algo asina lo por a sosode. 
Esaki tabata motibo cu Fiscal tabata kier pa psychiater a evalua 
G. 

Ayera Huez a bisa cu contrario na loke G. ta pensa, e no ta haya 
cu e mueha ta gana. Huez a sigui bisa cu dokter a constata cu 
lo por tin penetracion. Huez a mustra cu G. tambe a declara cu 
por bien ta den su sono e por a haci algo asina. El a sigui bisa cu 
den Corte psychiater a evalua G. y ta haya cu G. ta responsabel 
pa su actonan. 

Huez a tene na cuenta cu ta un biaha so esaki a sosode. El a tene 
tambe na cuenta cu e mueha a keda traumatisa y no kier bay scol 
mas. Teniendo cuenta cu sentencianan cu ta wordo duna den 
Corte, el a condena G. na 3 ana di prison. 

Abogadonan Duijneveld y Mohamed ta constata manipulacion di prueba 

Husticia ta buscando cabez di Michael Williams 

y di su yiunan Chris y Nigel? 

Y tin polis a colabora den esaki, pa encubri Derrick Dania 


ABOGADONAN mr. Mo¬ 
hamed y mr. Duijneveld ta 
haya cu Fiscal ta manipula cu 
pruebanan p’asina pone tata y 
yiunan Williams den luz nega¬ 
tivo. Tambe nan a senala cu 
un agente di polis a manipula 
cu procesverbal y despues a 
baha na awa. Esaki tabata nan 
reaccion despues di a tende 
Fiscal exigi 15 luna di prison 
pa Nigel y 5 ana di prison pa 
Chris Williams. 

E abogadonan ta di opinion cu 
no por condena Chris y Nigel 
Williams pa ta forma parti 
di un organisacion criminal, 
pasobra ningun momento nan 
tabata envolvi den diferente 
crimen y mucho menos tabatin 
relacion largo cu un organisa¬ 
cion. Nan a mustra cu Chris 
tabata na Eagle Beach, pero 


no a haci nada mientras cu 
na e incidentenan na Havana, 
Bouwmaatschappij y Juliana 
School e no tabata envolvi. 
Nigel tabata presente na Eagle 
Beachy Bouwmaatschappij ca- 
minda na Bouwmaatschappij, 
polis a bin hay’e drumi den un 
auto cual no ta tipifica un com- 
portacion di un criminal. 

Mr. Mohamed ymr. Duijneveld 
ta di opinion cu Fiscal ta pone 
mas importancia n’e declara- 
cion di e gang di Madiki cu ta 
incrimina Chris Williams y no 
ta duna importancia na de- 
claracion di otronan imparcial 
cu ta bisa claramente cu no 
ta Chris a tira. E abogadonan 
ta haya cu tin indicacionnan 
fuerte cu tabatin manipulacion 
di parti di Dimar de la Cruz, 
kende claramente a hunga e 


papel di lider, pa tur e otronan 
di Madiki duna un declaracion 
igual contra Chris Williams. 

E motibo p’e manipulacion aki 
ta sinta n’e hecho cu Dimar 
de la Cruz mes a declara na 
polis cu aigun siman prome el 
a wordo menaza dor di Chris 
Williams. E abogadonan ta 
haya cu e declaracionnan mas 
importante cu ta di testigonan 
imparcial, Fiscal no ta duna 
importancia. Ta trata aki di 2 
persona, kendenan a bisa cu 
Chris Williams no a tira. 

Segun e abogadonan, e agente 
di polis, Solognier lo a ma¬ 
nipula cu e relato di un testigo 
imparcial y net despues cu na 
Huez Comisario a constata e 
manipulacion aki, Solognier 
a tuma su retiro di ripiente y 


a bay Hulanda. E abogadonan 
a cuestiona cu den e asunto 
aki, Fiscal no a actua. Nan a 
remarca, con nan por confia 
polis si tipo di cosnan asina ta 
sosode. 

Tambe nan a mustra cu e tes¬ 
tigo G. a declara di ta sigur 
cu ta Derrick Dania t’esun cu 
a tira riba auto di Dimar de 
la Cruz, pero dor cu Derrick 
Dania tin relacion cu su ruman 
muher, e ruman muher a pidi’e 
pa no declara contra Derrick 
Dania. Tambe nan a mustra 
riba declaracion di un miembro 
di Cuerpo Especial Arubano, 
kende a senala cu e amiga di 
Derrick Dania a bay na cel di 
Chris Williams y a bis’e pa no 
declara nada contra Derrick 
Dania. 

Tur esaki ta mustra cu Derrick 


Dania t’esun cu a tira na Eagle 
Beach. E abogadonan ta com- 
pronde e presion cu ta wordo 
haci ya cu segun nan Derrick 
Dania ta un recidivista y cu 
cos lo bay pinta mucho mas 
malo p’e. 

E abogadonan a mustra riba 
grabacionnan cu Michael Wil¬ 
liams a haci di combersacion 
cu personanan caminda entre 
otro 30 di maart 2009, mama 
di e testigo G. a bisa cu un 
hende a pidi su yiu p’e tuma e 
culpa di e tiramento na Eagle 
Beach. Tambe e testigo B. a 
bisa cu el a mira kende a tira y 
cu e grupo tin miedo di Derrick 
Dania. E abogadonan ta haya 
cu mester declara tanto Nigel 
como Chris Williams liber. Dia 
15 di mei awor, Huez ta dicta 
sentencia. 


Fiscal a exigi 10 ana di prison pa 

atracador di taxista 


FISCAL a baha pisa riba e 
sospechosonan Peter Fradi, 
Jahruby Morris, Ruben Cebal- 
los Silva y Jonathan Montero, 
kendenan a wordo haya cul- 
pable di sea a comete atraco 
riba taxistanan of atraco na 
United Dinner of na un cas na 
Madiki Kavel. 

T’asina cu e sospechoso An- 
derson Figaroa, kende ta un 
menor di edad, riba peticion 
di Fiscal su caso a keda po- 
sponi, caminda lo bay trata di 
haya su mama cu ta bibando 
na Hulanda. E ta complice 
di tur e atraconan arma riba 
taxistanan y tambe ta wordo 
acusa di ladronicia for di Bon 
Bini College y Sint Franciscus 
College riba 21 di october 


2008 caminda a bay cu can- 
tidad di aparato electronico. 
Tambe e ta wordo acusa di a 
maltrata su ruman muher. 

Huez a repasa tur e atraconan 
arma riba e taxinan. E prome 
caso a tuma lugar dia 5 di 
october 2008 riba TX 54 ca¬ 
minda Morris y Figaroa tabata 
envolvi. E otro atraco tabata 
dia 17 di october riba TX 116, 
caminda Morris, Figaroa, Ce- 
ballos Silva ta envolvi. Nan a 
haci esaki den e mesun forma 
cu e atraco anterior. Dia 20 di 
november a atraca TX 57 y TX 
105 caminda Morris y Figaroa 
a comete esakinan. Huez a 
remarca cu dor di actonan 
di Morris, ningun taxista ta 


sinti’e sigur y henter comuni- 
dad a keda conmovi. 

E atraco na United Dinner a 
wordo comete dor di Morris, 
Montero y Ceballos Silva. 
Ta asina cu Ceballos Silva ta 
desmenti di tabata envolvi. 
Huez a mustra cu tanto Morris 
como Montero ta menciona 
su nomber. El a sigui bisa cu 
si mira tur e declaracionnan, 
nan 3 tabata hunto den auto 
y nan a ataca e sra. di United 
Dinner caminda el a entrega 
nan e saconan di placa. Ce¬ 
ballos Silva ta wordo mustra 
como esun cu a menaza e sra. 
cu un arma. Huez a haci Mor¬ 
ris diferente pregunta p’e mus¬ 
tra riba papel dilanti Huez con 
e atraco a tuma lugar y hasta 


a mustr’e potret di e pistol cu 
Morris tabatin. Segun Morris 
esey tabata e pistol cu el a usa 
na tur e atraconan arma. 

Dia 23 di october 2008 a so¬ 
sode e atraco na Yolastraat 3, 
Madiki Kavel, caminda Fradi 
y Morris a atraca un senora. 
di edad. Huez a mustra cu 
Morris a admiti di a haci e 
atraco y cu Fradi tabata hunto 
cune. Morris tabata sacudi 
cabez y a remarca cu e no sa 
nada di e caso ey ya cu esey 
ta e caso cu el a haci un deal 
cu polis cu e ta admiti p’asina 
polis laga su mama y su amiga 
den libertad. 

Huez a describi con e anciana 
a wordo maltrata. T’asina cu 


Fradi ta desmenti categorica- 
mente di ta envolvi den e atra¬ 
co aki. Huez a bisa cu segun e 
declaracion di Morris, Fradi 
tabata presente. Pero Morris 
a bisa cu e no a declara asina. 
Fiscal a bisa cu e ta haya le¬ 
galmente proba cu Morris, 
Montero y Ceballos Silva 
a comete e atraco arma na 
United Dinner. E ta haya Mor¬ 
ris, Figaroa y Ceballos Silva 
culpable di tur e atraconan 
arma riba taxistanan. Fiscal 
a exigi 3 ana pa Montero, 4 
ana pa Ceballos Silva, 5 ana 
pa pa Fradi. Pa Morris el a 
exigi 10 ana di prison. Fiscal 
ta haya cu mester manda un 
senal bon cla y mester proteha 
comunidad. 

Mike de Meza di AVP ta senala 

Den 5 ana Gabinete Oduber a haya mas cu 
224 miyon florin for di WEB y Elmar 

Nel Oduber nunca tabatin intencion di crea un Fondo di Energia 



PARLAMENTARIO di AVP, Mike de Meza a indica 
cu manera ex Director di Elmar, ing. Freddy Rafine a 
trece dilanti, tur hende por a scucha Prome Minister 
Nelson Oduber bisa cu e tabatin mester di 5.6 miyon di 
dividendo di Elmar p’e hinke den e Fondo di Energia, 
pasobra Parlamento a aproba e mocion aki. 

Mike de Meza ta bisa cu den Parlamento a puntra e 
Minister kico a pasa cu e 5.6 miyon y unda e Fondo di 
Energia ta. Minister di Finansa, Nilo Swaen a expresa 
e ora cu nunca tabatin intencion di traha e Fondo di 
Energia y e placa ey no a wordo usa pesey tampoco y 
mas bien a wordo usa pa e pagonan di costo di opera- 
cion di Gobierno. 


Pesey e Parlamentario di AVP ta bisa cu por mira 
claramente cu aki Prome Minister Oduber a hunga un 
wega cu ex Director di Elmar, sindicato di Elmar, UEA 
y pueblo di Aruba, pasobra na ningun momento tabata 
e intencion pa tuma e 5.6 miyon florin pa hinke den e 
Fondo di Energia p’esnan cu tin problema pa paga nan 
cuentanan di awa y coriente. 

Banda di esaki Mike de Meza a conta cu por a scucha 
ex Director di Elmar, Freddy Rafine papia riba un 
otro punto caminda cu Director di Utilities, Harold 
Henriquez ta bisa cu e companianan di utilidad mester 
genera placa. 

E Parlamentario di AVP ta totalmente den desacuerdo 
cu locual sr. Harold Henriquez a bisa. Ta berdad cu 
e companianan mester por cubri nan gastonan di 
mantencion, operacion y inversion, pero no por bira 
cu Gobierno ta impone un ‘verkapte belasting’, saca 
placa di pueblo hisando prijs di awa y electricidad p’e 
por haya entrada di un otro forma. 

Si tuma entre ana 2001 pa 2006 Gabinete Oduber III y 
IV a ricibi mas di 224 miyon florin for di Elmar y WEB. 
Mike de Meza ta bisa cu e placa ey por a wordo hinca 
den energia alternativo, parti di dje den un Fondo di 
Energia, por a baha significativamente e prijs di awa y 
coriente ora cu esaki a subi na nivelnan masha halto. 

Sinembargo, e placa aki a wordo hinca den Gobierno, 
un Gobierno cu a aumenta e cantidad di ambtenaar y 
a sa di beneficia Friends & Family. 

Pero tambe ta mustra cu despues cu prijs di crudo a 


baha y consecuentemente esun di electricidad y awa, 
manera el a pronostica, atrobe por mira cu bari di crudo 
ta yegando 60 dollar y expertonan mundial ta bisa cu 
na 2010, ora e crisis financiero rehabilita, e prijsnan 
lo subi bay halto atrobe, mescos cu nos a experiencia 
ana pasa. Mientrastanto Gobierno no tin un maneho, 
no ta haciendo riba nada riba esaki. 

Riba e pregunta si lo ta bon pa cumpra un cantidad 
grandi di crudo ora cu e prijs ta relativamente abao y 
mantene un reserva, evitando asina p’e aumento afecta 
nos di biaha, Mike de Meza a bisa inicialmente cu AVP 
t’e partido cu a presenta un cantidad grandi di mocion- 
nan den Parlamento pa loke ta trata energia caminda 
cu Directornan di WEB y Elmar a cuminsa traha riba 
nan sin cu Gobierno a instrui nan. 

Den e mocionnan, cu finalmente despues di 2 biaha cu 
a wordo rechaza pa fraccion di MEP riba instruccion 
di Prome Minister Oduber, a wordo aproba, a ilustra 
e diferente camindanan pa cana pa por contraresta y 
enfrenta e crisis aki. 

Simplemente bisa pa cumpra fuel riba mercado ta un 
problema grandisimo, pasobra ora cumpre tin cu pague 
di biaha, y ora ta papia di un cantidad di reserva pa 6 
luna of 1 ana, ta papia e ora di decena di miyonnan 
di dollar cu Gobierno mester por tin y poni un banda. 
Esaki sigura ta un problema, pasobra prome mester 
wak for di unda ta saca e placa ey y tambe den cual 
tankinan ta bay hinke. 


Renovacion di leynan, move shelternan for di areanan pobla, 
acerca hubentud y maneho pa Ministerio Publico 


Maneho di PDR pa combati criminalidad y inseguridad pa gobernacion 2009-2013 



DURANTE conferencia semanal di 
partido Democracia Real, Andin Bik- 
ker a bisa cu nan lo introduci nan plan 
di gobernacion 2009-2013. E promer 
punto ta criminalidad y inseguridad y 
maneho di PDR pa cu esaki, ya cu esaki 
ta e problema primordial cu ta afectando 
nos pueblo. 

PDR ta bisa cu e shelter pa aditonan 
ambulante mester wordo movi for di 
centro di ciudad y leu for di lugarnan 
pobla, pero tambe lo wordo adapta pa 
e personanan aki por haya tratamento 
obligatorio. Ademas lo adapta e leynan 
unda cu ta necesario, ya cu nos leynan 
na Aruba ta sumamente anticua. 

Den e plan integral contra criminalidad 


lo focus hopi riba hubentud. Bikker ta 
bisa cu como e lider politico mas hoben 
na Aruba, su partido tin hopi acogida 
cerca e hobennan y loke nan kier haci ta 
bin cu un plan integral pa despues di scol 
y cu lo wordo subsidia pa e hobennan 
por haci loke nan ta gusta, por ehempel, 
sigui les di musica, windsurf of cualkier 
otro tipo di deporte. 

Den e proximo simannan PDR lo bay 
tin un townhall meeting, online Andin 
Bikker lo bay sinta cu hubentud, pa¬ 
sobra hopi hende ta papia di hubentid 
sin pensa con nan ta pensa y ta bin cu 
plannan sin puntra e hobennan kico 
nan ta pensa di dje. Via e townhall meet¬ 


ing Bikker kier drenta den contacto cu 
hubentud y haya sa kico nan ta pensa di 
nan ideanan y scucha for di nan kico nan 
ta kere cu mester bin y di e forma aki bin 
cu un democracia real. 

Lo pone Ministerio Publico bin cu un 
maneho, pasobra segun Bikker tin hopi 
abuso di poder. Na e momentonan aki 
tur hende ta puntra unda husticia ta! 
Cu otro palabra e plan di PDR pa crimi¬ 
nalidad y inseguridad ta pa renova nos 
leynan, move e shelternan for di centro 
di cudad y areanan pobla, lo acerca e 
hubentud y dunanan loke nan ta gusta 
haci y lo pone Ministerio Publico bin cu 
un maneho. 

Glasnan dilanti di auto mester laga pasa un minimo di 70% di claridad 

Esey t’e maneho nobo di DTI 


AYERA DTI a anuncia nan 
maneho nobo y asina a tuma 
contacto cu su Director, Domini- 
co Werleman kende a splica un 
poco mas riba esaki. 

El a indica cu pa basta tempo 
caba nan a bin ta analiza e 
situacion di tint riba e autonan. 
Via un comision diferente inves- 


tigacion a wordo haci den field y 
via internet pa wak riba tereno 
internacional kico ta aceptabel 
y kico no. 

Di e forma aki a propone un 
maneho na Minister di Husticia, 
Rudy Croes basa riba e ultimo 
desaryonan hudicial y tambe 


riba decision di Huez. 

Aki Dominico Werleman ta 
indica cu Huez a bisa cu e no ta 
wak factibel pa DTI keur af au¬ 
tonan cu tin tint glass. Minister 
a aproba e maneho proponi y a 
keda dicidi cu ta acepta tint riba 
glasnan di auto. 


Pa loke t’e dos bentananan di¬ 
lanti, DTI ta acepta un minimo 
di 70% di claridad cu por pasa 
dor di e glas, es decir, 30% por 
wordo blokea. 

P’e glasnan patras, por lo pronto 
no lo aplica ningun exigencia, 
pero despues lo bin cu e regia 
cu mester tin visibilidad di por 


lo menos 20%. 

Prome cu e wordo aplica lo duna 
e hendenan e chens pa adapta 
n’e maneho nobo y asina tambe 
esnan cu ta aplica tint glass tin 
tempo tambe pa importa e tint 
cu ta cuadra cu e maneho. 

Entrante 1 di juli awor e reg¬ 
ia di e glasnan patras tambe 
lo drenta na vigor. Mas aleu 
Dominico Werleman a indica 
cu p’e windshield dilanti no ta 
permiti tint di color, solamente 
lo permiti e rand ariba te cu 10 
centimeter. Di otro banda el a 
bisa cu si lo permiti e clear tint 
cu ta solamente pa para e rayo¬ 
nan ultravioleta. 

Den e comision a papia riba 
cierto caso caminda cu e ley aki 
no lo ta aplicabel, pero por lo 
pronto no lo atende cu e parti 
aki. Es decir, si n’e momentonan 
aki cualkier auto yega cu tint 
preto por ehempel, e lo wordo 
afgekeurd. 

E control di tint lo wordo hiba 
pa DTI, pero intencion ta cu lo 
mester bin un palabracion cu 
entre otro Ministerio Publico y 
polis pa cu e control unabes cu 
e persona sali for di keuring- 
slokaal. 

Riba e keuringskaart lo stipula 
si e grado di tint ta cumpli cu 
ley, y si p.e. polis pare y ta ripara 
cu e tint ta mas scur, e ora e vali- 
dez di e keringskaart ta caduca 
y asina e auto lo ta afgekeurd. 
Dominico Werleman a haci un 
apelacion na tur e personanan 
cu ta aplica tint riba glas di auto 
pa nan tuma contacto cu DTI na 
cel. 593-7913 pa duna nan mas 
informacion y guia pa cumpli- 
mento cu e procedura nobo y 
asina yuda nan cumpli tambe cu 
e exigencianan riba esaki. 

Awor ta spera cu e gobernan- 
tenan mes cuminsa duna ehe¬ 
mpel y cumpli cu e norma nobo 
aki, incluyendo Prome Minister 
Nelson Oduber y e propio Min¬ 
ister di Husticia, Rudy Croes 
kendenan ta core cu auto cu tint 
preto-preto. 





OH MAMA! 

Just because she’s your mom doesn’t mean she wouldnt like to be spoiled 
Shop contento y gana premionan fabuloso durante nos 

Campana Dia di Mama 


WEEKLY PRIZES 

Dialuna, 27 di April & Dialuna, 4 di Mei 
1 ganador: Stainless Steel Microwave oven 
1 ganador: Stainless Steel Toaster oven 
1 ganador: Stainless Steel Blender 



RENAISSANCE 

MARKETPLACE 


GRAND PRIZE 

Dialuna, 11 di Mei 
1 ganador: 

- Stainless Steel Microwave oven 

- Stainless Steel Toaster oven 

- Stainless Steel Blender 

- Panasonic LCD 32” TV 

- Washer/Dryer combo 


Cumpra na Renaissance Marketplace na cualkier di nos 
tiendanan of restaurantnan y lo bo recibi pa cada Afl. 10 
of mas un coupon. Yena esaki y deposite den e “tombola” na 
Marketplace. Promotion ta valido for di 20 di april pa dia 11 
di mei, 2009. Ganadornan lo wordo notifica via telefon. 

Abogado mr. Lotter Homan den Corte 

Fiscal no por usa declaracion di testigo anonimo como prueba 

pa condena persona di intento di mata 


ABOGADO mr. Lotter Homan no 
ta haya cu Fiscal por usa declara¬ 
cion di testigo anonimo como 
prueba pa condena su cliente Der- 
rick Dania di intento di mata na 
Havana. Manera ta conoci, siman 
pasa Fiscal a exigi 8 ana di prison 
pa Derrick Dania pa dos intento di 
mata. E abogado despues di a scu- 
cha Fiscal exigi 8 ana di prison pa 
su cliente, a reacciona mustrando 
cu ningun momento por papia di 
un organisacion criminal manera 
Fiscal ta pretende. 

Mr. Lotter Homan a bisa Huez cu 
aki ta trata di dos grupo di hoben cu 
tin problema cu otro caminda cada 
biaha cu pa casualidad nan topa 
otro riba lugarnan publico, esaki ta 
escala. E abogado a enfatisa cu no 
t’asina cu e gruponan aki ta planea 
pa topa otro. E ta haya cu no tin 
ningun prueba legal cu ta mustra 
cu Derrick Dania lo ta forma parti 


di un organisacion criminal y como 
tal mester declar’e liber di e acusa- 
cion aki. Mr. Lotter Homan a cues- 
tiona e forma con Fiscal kier colga 
Derrick dor di usa declaracion di 
testigonan anonimo como prueba 
cu Derrick lo a tira. 

E abogado a mustra cu Derrick 
Dania tabata na Havana, pero den 
careda di 1.30 el a bay hiba e auto 
pa su mama y despues su mama 
a bah’e na cas di su amiga. E tira- 
mento cu a tuma lugar despues di e 
Full Moon Party na Havana tabata 
despues di 4’or di marduga. Mr. 
Lotter Homan a sigui bisa cu Ken¬ 
neth Gumbs, Luis Paredes Berrio, 
Marvin Hous, Nigel Williams y 
Bryan Bermudez Suarez, kendenan 
tabata presente na momento di e 
problema pafo di Havana caminda 
tiro a cay, ningun momento ta men- 
ciona Derrick Dania como persona 
cu tabata presente. Despues tin e 


declaracion nobo di Luis Paredes 
Berio y Bosnie, kendenan ta bisa 
di a mira Derrick Dania, pero 
ningun di dos ta bisa di a mira 
Derrick tira. 

Awor Fiscal kier usa declaracion 
di testigo anonimo como prueba 
cu a mira Derrick Dania tira. E 
abogado ta haya cu Huez mester 
declara Derrick Dania liber di e 
acusacion di intento di mata na Ha¬ 
vana. Den mesun rosea mr. Lotter 
Homan ta haya cu mester declara 
Derrick Dania liber di e acusacion 
di posecion ilegal di arma riba 20 
di juli 2008 na Havana. Abogado 
mr. Lotter Homan ta di opinion cu 
ningun momento Derrick Dania a 
menaza e dos Hulandesnan riba 
26 di juli 2008. El a mustra cu dor 
cu 2 persona femenino a core subi 
e trapi pa sconde pa awacero, e 2 
Hulandesnan cu tabata sinta riba e 
trapi a haci e comentario cu nan ta 


hende loco. E ora ey Derrick Dania 
a reacciona bisando cu si cu nos 
tur ta hendenan loco caminda el a 
lanta su pana y laga e Hulandesnan 
mira e arma di candela cu e tabatin 
na su cintura. 

E abogado ta haya cu no por papia 
aki di menaza, pasobra ningun 
momento so Derrick Dania a saca e 
arma y mucho menos a dirigi esaki 
riba e Hulandesnan. E ta haya cu 
Derrick den su buracheria a bay 
haci un chansa cual enberdad no 
ta aceptable den comunidad. Pa 
loke ta trata e acusacion di intento 
di mata riba e mesun dia 26 di juli 
2008 banda di Juliana School, e 
abogado ta remarca cu Derrick a 
admiti di a los dos tiro den halto 
cu un pistol cu e tabatin cune e 
anochi ey, pero ningun momento 
a dirigi arma riba e auto blanco y 
tampoco a los 4 tiro manera Fiscal 
ta pretende. No por papia aki di cu 


intencionalmente Derrick Dania 
a tira riba e pasaheronan den e 
auto blanco pa mata nan of causa 
heridanan severo, sino cu el a tira 
den halto hustamente pa spanta 
nan pa no bin serca y pa laga nan 
na paz. 

E hecho cu polis a haya dos huls di- 
lanti di e auto ta mustra claramente 
cu e declaracion di testigonan cu 
Derrick Dania lo a tira for den e 
auto no ta cuadra y tampoco cu el a 
los 4 tiro. Derrick tabata para pafo 
di e auto y a los 2 tiro den halto. 
Esey ta trece cune cu Derrick no a 
haci su mes culpable di e delito di 
intento di mata manera Fiscal ta 
pretende. E abogado a pidi Huez pa 
reduci e 8 ana di prison cu Fiscal a 
exigi caminda un parti di e castigo 
por ta condicional. Huez a keda di 
bay studia e caso y dia 15 di mei pa 
8.15 por spera sentencia. 

Dor cu minister di Husticia no ta asumi 

su responsabilidad 

Departamentonan cu ta resorta bou di dje ta haciendo loke nan kier 



ANDIN Bikker, lider di PDR a 
indica cu un minister di Husticia 
por rekeri di Ministerio Publico 
pa nan bin cu un maneho pa 
loke ta trata e vervolg beleid y 
cuanto ora un persona ta wordo 
deteni.E ta bisa cu e cuestion di 


detene un persona diabierna 
5’or di atardi pa e pasa henter 
fin di siman cera mester wordo 
minimaliza. Na Hulanda ta 
wordo regkeri pa ora un per¬ 
sona wordo deteni, realiza e tra- 
bounan mas pronto posibel, tur 


cos mester wordo haci den e 6 
oranan cu ley ta duna, pero aki 
na Aruba a bira un practica cu 
ta detene un persona diabierna 
atardi pa pone bou presiony 
purba pa e confesa cosnan cu 
kizas ni el a haci. 


CRYSTAL & SEAPORT CASINOS 

ta presenta 



► E t a Fa c i i I 

► Hopii Suerte 
► Gana Wii !!! 


Cuminsando Diasabra 18 di April, 2009 te cu Diadomingo 17 di Mei, 2009 





SEAPORT 

CASINO 


CRYSTAL 

CASINO 


Double Points di 11 am - 1 pm 
Triple Points di 7pm - 9pm 


Double Points di 11 am - 1 pm 
Gana Premio di 4pm - 7pm 
Triple Points di 7pm - 9pm 


Double Points di 11 am - 1 pm 
Triple Points di 7pm - 9pm 


Double Points di 11 am - 1 pm 
Gana Premio di 4pm - 7pm 
Slot Tournament Gratis di 8pm - lOpm 

Triple Points di 7pm - 9pm 


Double Points di 11 am - 1 pm 
Rifa di Wii @ 8pm 
Triple Points di 7pm - 9pm 


DIALUNA 


DIAMARS 


DIARANSON 


DIAHUEBS 


DIABIERNA 


Double Points di 12pm - 2pm 
Gana Premio di 4pm - 7pm 
Triple Points di 7pm - 9pm 


Double Points di 12pm - 2pm 
Triple Points di 7pm - 9pm 


Double Points di 12pm - 2pm 
Gana Premio di 4pm - 7pm 
Triple Points di 7pm - 9pm 


Double Points di 12pm - 2pm 
Triple Points di 7pm - 9pm 


Double Points di 12pm - 2pm 
Rifa di Wii @ 9pm 
Triple Points di 7pm - 9pm 





' Double Points di 11 am - 1 pm 

k Triple Points di 7pm - 9pm 

DIASABRA 

-S 

Double Points di 12pm - 2pm 1 

Triple Points di 7pm - 9pm j 

' Double Points di 11 am - 1 pm 

^ Triple Points di 7pm - 9pm 

DIADOMINGO 

Double Points di 12pm - 2pm ' 

Triple Points di 7pm - 9pm ^ 



Pa mas informacion, jama: 523-6318 of 523-6437 

www.arubacrystalcasinos.com • www.arubaseaportcasinos.com 


Mas aleu, Andin Bikker a bisa 
cu e por a tuma nota di un 
desaroyo preocupante di un 
caso andando caminda cu apar- 
entemente Ministerio Publico 
ta wordo acusa di manipula cu 
pruebanan y declaracionnan y 
cu el lo sigui e caso aki hopi di 
cerca.Tambe el a bisa cu no por 
t’asina cu un persona ta bay 
duna un denuncia y e aparato 
cu mester persegui criminalnan 
di berdad ta malusa su poder 
aparentemente pa traha su 
caso. 

Bikker ta considera cu tarea 
di Ministerio Publico ta pa 
persegui criminalnan berda- 
dero y no persegui ciudada- 
nonan hecho y derecho como 
ehempel e caso di e dokter of 
otro ciudadanonan cu ta haya 
nan mes den problema cu adic- 
tonan ambulante y mientras cu 
e ultimo ta keda cana rond y e 
otronan ta keda deteni. 
Percepcion di husticia den 
pueblo pa PDR ta un priori- 
dad, pasobra den un estado 
di derecho husticia ta un di e 
instrumentonan mas grandi 
pa mantene orden publico. Si 
hendenan cuminsa duda den 
husticia y Ministerio Publico tin 
un problema hopi severo, paso¬ 
bra hendenan lo por cuminsa 
cansa y lo por yega na un limite 
no desea caminda nan ta tuma 
ley den nan propio man. 

Andin Bikker ta di opinion 
cu un minister di Husticia lo 
mester tin semanalmente of 
mensualmente reunionnan cu 
Ministerio Publico, pasobra na 
final di dia ta minister di Husti¬ 
cia ta responsabel pa inseguri- 
dad. “Ministerio Publico tin su 
autonomia, pero e autonomia 
ey no ta bay asina leu cu e mes 
ta bira minister”. 

Segun e lider di PDR, na e mo- 
mentonan aki no ta solamente 
Ministerio Publico sino otro 
departamentonan cu ta resorta 
bou di e minister di Husticia ta 
haciendo loke nan kier pasobra 
e minister no ta asumiendo su 
responsabilidad. 

Quota International of Aruba cu directiva nobo 

Regine van Drie a pasa e timon over pa Suzy Maduro 



ENTRANTE dia 1 di mei Quota 
International of Aruba a cam- 
bia directiva. Durante un cel- 
ebracion ameno na Hyatt Hotel 
siman pasa e directiva nobo 
a wordo instala. Nan ta: Suzy 
Maduro, Presidente, Evelyn 
Wever-Croes, Vice-Presidente, 
Jeanette Solognier, Tesorero, 
Muzaninn Wever, Secretaria, 
y demås miembronan di direc¬ 
tiva Chima Arendsz, encarga 
cu presupuesto, Ursie Nassy, 
encarga cu reglanan, Ivy Simon, 


encarga cu servicio, Juliska 
Harms, encarga cu desaroyo 
y crecemento di miembreda. 
Presidente saliente Regine van 
Drie a repasa e aha 2008-2009, 
y a gradici tur esnan cu a yuda 
hasi e ana 2008-2009 asina 
exitoso, y a desea e directiva 
nobo hopi exito.E ceremonia di 
instalacion, na encargo di Enid 
Croes-Marugg, tawata uno 
hopi bunita. 

E presidente di Quota Inter¬ 
national of Aruba 2009-2010 


Suzy Maduro den su speech 
a subraya cu e ana aki Quota 
International Inc. ta cumpli 90 
ana di existencia cual ya caba 
ta algo cu ta marca historia. 
Ela splica cu Quota Interna¬ 
tional funda desde 1919 pa sra. 
Wanda Frey Joiner na Buffalo, 
N.Y., Estados Unidos tabata un 
iniciativa pa e hende muhernan 
ehecutivo como cu e tempo ei 
e club local di su casa Kiwanis 
Club no tabata tin lugar pa 
ehecutivonan femenino. Awen- 
dia, Quota International ta 
inclui Quota International of 
Aruba cu a funda desde 1987. 
Quota International of Aruba 
ta un organisacion di servicio 
dedica na mehora calidad di 
bida di esnan menos afortuna 
den nos comunidad, especial- 
mente esnan cu problema di 
ofdo y habla. Durante e ananan 
e grupo di QUota di Aruba a sos¬ 
tene hopi programanan special, 
pa e gruponan di hende muher¬ 
nan den dificultad, muchanan 
desafortuna y personanan cu 
problema cu habla, oido y te 


hasta bistå. Quota a implemente 
por ehempel hunto cu Wit Gele 
Kruis y Valero un test special cu 
awor tur baby cu nace ta haya 
na nos hospital, di manera cu 
por tin un intervencion posibel 
na inicio si constata cualkier 
problema cu e oido. 

Quota ta traha cu varios otro 
organisacionan y otro clubnan 
di servicio formando parti di 
proyectonan cu tin di håber 
directamente cu hobennan y 
otro aspectonan cu ta regarda 
pa duna bek na communidad y 
yuda esnan den necesidad. 
“Nos a caba di ricibi e grato 
noticia cu nos centro cultural 
“Cas di Cultura” hunto cu Quota 
desde awor en adelante ta eq- 
uipa cu un sistema di asistencia 
pa clientenan cu tin problema 
cu oido of ta sordo di manera 
cu nan tambe por goza di pre- 
sentacionnan den Cas di Cul¬ 
tura. Esaki pronto lo ta official”, 
asina Sra. Maduro a conta. 

Sra. Maduro a bisa tambe cu 
tur locual cu ta haci den forma 


di e proyecto y servicionan 
asina ta posibel unicamente 
cu fondonan cu e miembronan 
ta recauda primordialmente 
durante e evento annual di 
Fundraising di Quota na unda 
e comunidad commercial y 
priva ta contribui grandemente. 
Sra. Maduro a sigui bisa cu e ta 
orguyoso di varios miembronan 
di Quota manera por ehempel, 
sra. Audrey Lacle cu ta resalta 
den nan trabounan pa esnan cu 
ta adicto. Tin hopi miembronan 
ta haciendo un tremento trabou 
na Aruba conhuntamente cu 
otro organisacionnan tambe. 
Riba tereno internacional, ela 
bisa cu un miembro cu a hiba 
no solamente e club pero e 
nomber di Aruba padilanti ta 
Sra Enid Croes Marugg cu na 
2006 a tuma e corahe pa ta e 
presidente internacional na 
unda entre otro ela logra pa 
un participacion mas activo di 
Quota den United Nations na 
unda ela expande y reviva e 
lasonan cu Quota International 
tabatin cu United Nations. Nos 
tin otro miembronan manera 
Sra. Noris van Lis Donata cu ta¬ 
bata Gobernadora den pasado 
y actualmente sra. Annemieke 
Dijkhout cu a caba di wordo 
nombra como Gobernadora di 
e districto 42 bou di cual Aruba 
ta cai hunto cu Hulanda, Suri- 
name, St. Maarten, St. Eustatius 
y Corsow ta cai. Sra. Maduro 
a gradici e presidente saliente 
Regine van Drie hunto cu su 
team pa e tremendo trabou cu 
nan a desplega durante e ana 
na unda cu nan a trece idianan 
hopi inovativo den Quota. 

Ela gradici su propio team 
pa 2009-2010 cu nan tabata 
dispuesto pa tuma e reto pa e 
proximo temporada.. 

“Cu passion intenso pa yuda 
otronan, un actitud positivo, 
comprension y dedicacion den 
tur locual nos ta haci pa Quota, 
ta e elementonan pa nos tin 
exito pa nos Quota Club y nos lo 
por logra hopi cosnan grandi pa 
esnan cu mester di dje”. 

Nos ta desea e directiva nobo di 
Quota International of Aruba 
hopi éxito den e aha aki. 

Dr. Gregory Lade di PDR 

Gobierno mester compronde cu no por corta 


vet den cuido y malesa di pueblo 


GREGORY Lade, candidato 
di PRD a comenta cu diaranson 
anochi nan a habri e tienda di 
salud na eede di Democracia 
Real na Windstraat pa pueblo 
di Aruba cu tin preocupacion 
pa nan mes salud of di salubri- 
dad publico en general aeudi 
y comparti esakinan cu PDR y 
cu e mes. Esaki lo tuma lugar 
tur diaranson di 7’or pa 9’or di 
anochi. 

Segun dr. Lade e problema mas 
grandi cu tin den salubridad 
publico na Aruba ta e ciclo di 
cuido cu ta un di e factornan 


mas importante cu ta haci cu 
salubridad publico ta kibra den 
faceta. Tur ana cu pasa cu gobi¬ 
erno no ta mira esaki, ta pone 
cu pueblo di Aruba ta keda isola 
di un bon ciclo di cuido. Esaki ta 
encera for di ora cu un persona 
nace te cu e bira un anciano. 
Mester tin un cuido integral 
cu tur persona, independiente 
di nan edad por haya un cuido 
optimal. 

Den ultimo 10 ananan na Aruba 
pueblo di Aruba a crece, e male- 
sanan a crece, tur dia tin mas 



-Spin&WIn '■* 



FASHIONABLE 

CHIC 

AFFORDABLE 

UNIQUE 


gift for ths special MOM 
vve Mave tt all at 



RENAISSANCE. 

MALL 

www.shoprenaissancearuba.com 


accidente y tin hendenan cu ta 
aeudi na Promer Auxilio unda 
cu no tin camanan suficiente 
ta mustra cu tin un kiebro den 
e ciclo, pasobra tin cierto de- 
partamentonan ta cay bou di 
Asuntonan Social cu no ta com¬ 
parti e visionnan di salubridad 
publico. 

Gregory Lacle ta considera cu 


gobierno mester compronde cu 
nan mester inverti mas porcent- 
age di e Producto Interno Bruto 
den salubridad y no manera ta 
tumando lugar awor cu cada 
ana gobierno su constribucion 
na AZV a bin ta birando menos. 
Gobierno mester compronde 
cu no por corta vet den cuido y 
malesa di pueblo. 



Open from 9:30 am to 6:30 pm. Located downtown in the heart of Oranjestad. 

Fundaraising pa por sigui duna informacion na comunidad 

Stichting Epilepsie Aruba cu charla riba cambio estatal na Antiyas y desaroyo economico 

Promer Minister di Antiyas y Presidente di Banco Central lo ta e oradornan invita 



PROMER Minister di Antiyas y di¬ 
rector di Banco Central lo ta orador 
den charla di 

Ayera tabatin e presentacion di e 
Stichting Epilepsie Aruba (SEA). 
Robert Nieuw presidente di e 
fundacion a indica cu nan a wordo 
funda dia 9 di mei 2007 cu e meta 
pa duna informacion na pacientnan 
cu tin epilepsia y tur hende cu tin di 
håber cu e pacientnan aki. 

E ta splica cu hopi biaha ora un 
persona haya pa promer biaha un 
atake di epilepsia e no sa kico e tin 
di haci y tampoco unda e mester 
bay. Di otro banda esnan cu mester 
atende cu esaki manera un maestro 
na scol no sa kico e mester haci cu 
un mucha cu a haya un atake, etc. 
Desaroyo medico awendia ta asina 
avanza y un persona cu ta sufri 
di epilepsia nan bida diario no ta 
wordo afecta. Mester tene na cuen- 
ta si cu ta diferente tipo di epilepsia. 
No ta asina cu tur pacient tin e me- 


sun sintomanan. E ta varia segun e 
tipo di epilepsia cu un pacient tin y 
ta pesey ta hopi importante p’asina 
un persona haya un atake unda e ta 
cay, cuminsa bati y perde control 
riba su curpa, hib’e na un neurologo 
mas liher cu ta posibel. 

Pero no tur ora epilepsia ta mani¬ 
festa su mes asina. Tin ora por 
ehempel un hende no ta cay pero 
ta “staar” un rato y e tambe tin epi¬ 
lepsia. Ora nos ripara situacionnan 
asina mester acudi mesora na su 
dokter di cas cu lo manda un pa¬ 
cient asina pa un specialista medico 
cu ta un neurologo. E specialista aki 
lo determina ki tipo di epilepsia e 
pacient tin y ki tratamento y remedi 
e persona aki mester. 

Epilepsia no conoce edad, e ta afec¬ 
ta mucha y hende grandi, homber y 
muher, hende di tur rasa, origen et- 
nico y clase social. Pero manera bisa 
caba, un pacient di epilepsia por 
hiba un bida bastante normal. E por 


studia, practica deporte, stuur auto, 
haya yiu, etc. Epilepsia no ta fin di 
mundo, pero mester sigui instruc- 
cion di dokter y tuma e remedinan 
prescribi religiosamente. 

Stichting Epilepsie Aruba (SEA) a 
tene 3 anochi exitoso di informa¬ 
cion cu varios orador. A papia e 
neurologonan dr. Jaime Falconi y 
dr. J. Peperkamp, Philip Moen cu 
ta un epilepsie-verpleegkundige 
di Corsow. Tambe a hiba palabra 
aigun pacient y mama di un pacient 
menor di edad. Tambe SEA a traha 
un folder cu informacion basico 
riba epilepsia, danki na e ayudo y 
sosten di Women’s Club of Aruba. 
Awor nan kier bay duna informa¬ 
cion na e sclonan preparatorio y 
basico caminda specialista lo bay 
duna e maestronan informacion 
riba kico ta epilepsia, kico nan 
mester haci ora un alumno haya at¬ 
ake di epilepsia na scol, pero e tipo 
di actividadnan aki ta costa placa 


ya cu mester paga e persona aki cu 
ta specializa.Pa por logra e meta aki 
SEA a organiza un anochi di charla 
dia 28 di mei na Cas di Cultura. 
Promer Minister di Antiyas Emily 
de Jongh-Elhage, un di e oradornan 
invita lo duna un splicacion di kico 
e cambionan estatal na Antiyas lo 
bay ta (el lo bin cu tur e datonan di 
e referendum cu lo tuma lugar dia 
15 di mei) y kico esaki lo nifica pa 
Aruba. Tambe lo bay tin Jane Se- 
meleer, presidente di Banco Central 
di Aruba y el lo duna un splicacion 
di e consecuencianan di e situacion 
financiero pa Aruba y e rol di Banco 


Central den esey. Despues lo tin 
un recepcion na e veranda di Cas 
di Cultura caminda ta invita tur 
esnan presente e anochi ey pa pasa 
un rato y conversa riba loke e dos 
oradornan a trese dilanti. 
Ticketnan pa e charla aki lo ta di¬ 
sponibel na Van Dorp y na Office 
Systems na balor di 125 florin. 
SEA lo tin tambe un team cu lo 
acerca gremio comercial pa bende 
e ticketnan. 

E fundacion ta conta cu un pres- 
encia masal for di nos comunidad. 
E causa ta pa yuda Aruba riba un 
tereno cu ta hopi importante. 



Pa e mama classy 


Aruba Trading ta e luga perfecto pa su regalo 
Nos tin 10 % y 20 % di descuento ariba e segundo piso 


ARUBA TRADING COMPANY 


Retail Store Caya Betico C roes 

Virginia Tromp experto financiero-administrativo 

candidato riba lista di RED 


VIRGINIA C. Tromp, cono- 
cido experto riba tereno di 
finansas y administracion, ta 
lansa su mes como candidato 
riba lista di Red Democratico 
pa e eleccion di Parlamento 
Arubano na luna di september 
proximo. 

Virginia a nace na Aruba dia 
12 augustus 1952. Despues di 
termina su estudio secunda- 
rio, e la sigui specialisacion 
avansa riba tereno financiero 
y management. Pa mas cu 10 
aha el a traha na Hulanda riba 
terreno di automatisacion, 
desaroyo y consultancy, esaki 
specialmente riba tereno fi¬ 
nanciero. 

Na su regreso na su isla natal, 


el a traha cuater ana na nos 
compania di telecommunica- 
cion SETAR como hefe di de- 
partamento financiero/admi¬ 
nistrativo y director adhunto 
di Finansas y Economia. 

Pa mas cu 15 aha caba e ta 
trahando como hefe di de- 
partamentonan di finansas y 
administracion na dr. Horacio 
E. Oduber Hospital. Den su 
funcion na Hospital e ta res- 
ponsabel pa transaccionan cu 
ta surpasa mas cu 125 million 
flor in pa aha. 

Ademas di esei, trahando den 
Hospital e la gana conocemen- 
to profundo di precupacionan 
riba terreno medico y kico ta 
biba den pueblo y unda mester 
di mas atencion. 


Pakico Virginia ta drenta po- 
litica: “Tempo cu mi a haci mi 
estudio academico di “Bes- 
tuurskunde”, ey e deseo pa 
yuda comunidad atraves di 
politica a cuminsa crece. Y 
banda di esei e deseo pa por 
contribui na desaroyo di nos 
pais. Cu mi experiencia riba 
terreno di finansas y maneho 
mi por haci un bon contribu- 
cion y na mes momentu, alsa 
mi voz den nos comunidad, 
mirando e precupacionnan cu 
ta reina”. 

Virginia ta sigui bisa: “Un 
mihor atencion pa nos ciu- 
dadanon nan di edad halto. 
Gastonan cu ta birando in- 
controlabel pa nos grandinan, 


cuido medico na un prijs cu 
nan por paga. 

Mantene nos aseguro general 
cu ta algo unico pa un pais asi- 
na chikito manera Aruba, esey 
ta e lokenan mi ta bay p’e”. 

Pakico Virginia ta scohe RED? 
“RED ta un partido relativa- 
mente hoben den nos comu¬ 
nidad cu un idealismo cu mi 
persona ta comparti. Y muy es- 
pecialmente nan prioridadnan 
di maneho di gobernacion”. 

Finalmente Virginia tin un 
mensahe pa tur Mama di 
Aruba, relaciona cu Dia di 
Mama diadumingo awor: “ 
Dia di mama ta diadomingo 
awor 10 di mei. Pero pa mi 


tur dia mester ta un dia di 
mama. Pasobra mama ta un 
ser cu nos mester respeta y 
stima tur dia. Dune un braza 
cu un sunchi, yude ora e pidi 
pa haciele un favor, pasa man 
den su cabei. Dune su debido 
atencion. Hopi di nos cu no 
tin mama mas y cu a stima nos 
mama nos lo pasa e dia aki cu 
un grato recuerdo. Corda haci 
un oracion pa tur mama riba 
e dia aki. Y no laga nos lubida 
riba e hende muhernan cu no 
tin yui pero cu ta ejerce hopi 
biaha sino tur dia e funcion 
di mama. E personanan aki 
tambe merece atencion spe¬ 
cial riba e dia aki. Na tur mama 
di Aruba y mundo henter for di 
awor pabien cu boso dia y pasa 
un feliz dia di Mama”. 

Empleado di Wal-Mart ta muri trapa pa cliente 



DIABIERNA despues di 
□ThanksgivingD ana pasa, un 
homber a muri durante un 
coremento di cumpradornan 
revoltoso den un tienda di e 
cadena Wal-Mart, y otro tres 
persona a resulta herida, segun 
informacion di autoridadnan. 
New York - Wal-Mart Stores 
Inc. di Bentonville, Arkansas, 
a califica e incidente como un 
“situacion tragico” y a bisa cu 
e empleado, di un agencia di 


trabao temporal, tabata haci 
tareanan di mantenimento den 
e local. 

“Como 200 persona a trap’e”, 
segun su companero di trabao 
Jimmy Overby a bisa e corant 
Daily News. “Nan a ranca e por- 
tanan for di nan scharnier. Nan 
a tir’e abao y trap’e mi dilanti. 
Arm tambe nan a tumba... Mi 
mester a sacuedi e hendenan 
for di mi lomba”. 

Polis di Nassau County a bisa cu 


un empleado di 34 ana a wordo 
hiba hospital, caminda e’la muri 
pa 6’or di mainta, aproxima- 
damente un ora despues cu e 
tienda a habri. 

Un comunicado policial a bisa 
cu poco despues di 5’or, un 
multitud di cumprador a drenta 
e tienda coriendo, “a kibra e 
portanan, y tira (e empleado) 
abao”. Polis a bisa tambe cu un 
muher na estado di 28 ana a 
wordo transporta pa hospital 


pa e ser someti na un chekeo 
medico, y cu otro tres cumpra¬ 
dor a sufri heridanan menor y a 
wordo hiba hospital. 

Na principio e nomber di e 
empleado cu a muri den e core¬ 
mento no a wordo divulga. 
“Autoridadnan local ta evalu- 
ando e situacion”, tabata de- 
claracion di Dan Fogleman, rep- 
resentante di Wal-Mart. Pero 
e’la anadi cu “lo ta inapropia pa 
difundi informacion adicional” 


te ora autoridad investiga e 
sucedido profundamente. 
Cumpradornan na henter Mer- 
ca ta aglomera for di oranan 
di marduga dilanti porta di 
negoshinan pa probecha di 
e ganganan di e tradicional 
“Black Friday” cu ta sigui e dia 
e Thanksgiving. Hopi negoshi a 
habri mas tempran cu custum- 
ber. Generalmente Wal Mart ta 
habri 9’or di mainta. 

(mira articulo adhunto) 

Wal-Mart ta paga 2 miyon dolar pa evita 

acusacion di morto 


WAL-MART a bay di acuerdo 
diaranson ultimo pa paga casi 
2 miyon dolar y pa mehora 
seguridad den su 92 tiendanan 
di New York como parti di 
un acuerdo cu e abogadonan 
acusador, loke ta evita cu esaki- 
nan lo presenta acusacionnan 
penal pa un trahador temporal 
cu a muri trapå ana pasa. 
Fiscal di distrito di Nassau 
County, Kathleen Rice, a bisa cu 
si lo tabata tin acusacion contra 
e cadena di tienda pa morto di e 
trahador, e compama lo mester 
a paga un multa di solamente 
10,000 dolar si e lo a wordo 
haya culpabel. 

Rice a nenga di bisa cual ta 
e acusacionnan cu a wordo 
considera contra Wal-Mart, ale- 
gando secrecia di e tramitenan 


di e hurado investigador. 

En cambio, e’la bisa cu e com¬ 
pama a bay di acuerdo pa im- 
plementa y mehora un plan 
di control di multitud pa e 
bentanan di e dia despues di 
Thanksgiving, bin cu un fondo 
di 400.000 dolar pa compensa- 
ciony remuneracion, y duna 1,5 
miyon dolar pa e programa di 
servicio social di Nassau County 
y gruponan no lucrativo. 

E acuerdo no a inclui ningun 
admision di culpabilidad pa 
parti di Wal-Mart. 

“Mas cu hiba e detayista mas 
grandi di mundo corte y impone 
un multa chikito, mi a sinti cu 
tabata mas importante pa exigi 
cambionan significativo den 
seguridad cu lo afecta e estado”, 
Rice a bisa. 


E detayenan di e plan di mane- 
ho di multitud di Wal-Mart 
den su tiendanan di New York 
ainda mester wordo desaroya. E 
empresa lo traha cu dos experto 


Mot her's Day 

Pr analt 

come and enjoy our brunch at Manchebo Beach Resort & Spa 

May 10,2009 ^^ 


Salad Bar 

Curry chicken with walnut and raisin 
Calamari ceviche with avocado 
Potato with beets & egg 
Chef salad 

Tomato & cucumber vinaigrette 
Crabmeat mandarin with orange dressing 
Mixed garden greens with appropriate condiments 
Three kinds of dressings 

Omelet station 

Eggs made to order with choice of ham, cheese,sausage, bacon, 
onion & peppers 

International Cheese display with crackers and toast point 
Peeled and Eat Shrimps with cocktail sauce, lemon and calypso sauce 

Soup 

Cream of pumpkin with garlic croutons 

Carving station 

Black peppered Argentinean strip loin with mustard peppersauce 
Roast pork loin with apple demi sauce 

From the chafers 

Seared grouper with coconutcream sauce 
Grilled curry chicken with curry fruit sauce 
Sautéed beef stroganoff with mushroom and onions 
Vegetable medley 
Mixed fried rice 

Sweet Stand 

Banana bread , carrot cake, chocolate cake, cheese cake, 

Assorted mousses, mini pies, tropical fresh fruits with strawberry sauce 



A rose for Mom 

FREE MIMOSA 

US$ 32. 95 

+15% service charge 
Per Person 

Children up to 12years 

US$ 16. 50 

+ 15% service charge per child 

jMANCHEBOll 

~ FRENCH 

ISteakhousEJ 

Reservation Required 

©582-3444 

steakhouse@manchebo.com 


den seguridad independiente, 
cu lo revisa esakinan durante e 
proximo tres ananan. Wal-Mart 
lo ta responsabel pa cumpli cu 
e recomendacionnany e acusa- 
dor a bisa e lo vigila e cumpli- 
mento aki. 

“E plan di maneho di multitud 
cu nos ta papiando di dje awe 
a wordo desaroya pa un ekipo 
di experto cu un experiencia 
cu ta inclui Super Bowl di NFL, 
Weganan Olimpico, concierto y 
convencionnan politico nacio- 
nal”, e vicepresidente di Wal- 
Mart Hank Mullany a bisa. 


E compania a bisa cu e ta con¬ 
sidera pa extende su plan di 
seguridad pa tur su tiendanan. 
Jdimytai Damour, un empleado 
temporal, cu tabatin mas o 
menos un siman na trabao y no 
tabata tin entrenamento den 
maneho di multitud, a wordo 
trapa ora como 2,000 persona 
a core drenta e tienda na Valley 
Stream pa haci nan compra. E 
homber di 34 ana a muri asfixia. 
Otro 11 persona, incluyendo 
un muher na estado, a resulta 
herida. 

(Mira articulo adhunto) 


% SETAR 

ANUNCIO 

SETAR ta participa tur cliente cu e ultimo fecha pa 
paga e cobransa di luna di april 2009 ta: 

diabierna 8 di mei 2009 

Clientenan cu ta paga online no lubida di anota e number di 
cuenta y number di recibo esaki pa por procesa e pago 
corectamente. E number aki (16 cifra) ta aparece den e 
barcode y tambe na parti abou di e recibo 

Pa mas informacion cliente por yama 114 of 139 of pasa 
libremente na cualke di nos Teleshopnan. 

Orario di Teleshopnan ta: 

Seroe Blanco di dialuna pa diabierna di 07:45 am - 4:00 pm 

di dialuna pa diasabra di 9:00 am - 5:30 pm: 

Santa Cruz, San Nicolas, Palm Beach, Irausquinplein 



Time: 11:00 am - 3:00 pm - Live Music 
French Steakhouse - Manchebo Beach Resort & Spa 

























141 Intemacional 


Diabierna 8 di Mei 2009 I AWEMainta.com 


Pader Alberto ta bandona su parokia despues di escandalo 



PADER Alberto a perde su 
parokia na Miami Beach despues 
cu nan a saca su foto cariciando 
un supuesto amante, segun in- 
formacion di El Nuevo Herald 
den su edicion di Internet. 
Segun Herald, despues di e 
escandalo, pader Alberto Cutié 
a laga su puesto di pastor di 
parokia di e iglesia San Fran- 
cisco de Sales, na South Beach, 
y esun di director general di e 
radioemisora catolico Radio 
Paz. 

“Pader Alberto a bisa cu e ta 
prefera di dedica un tempo na 
reflexionyoracion”, segun José 


Hernando, vocero di e Diocesis, 
manera cita pa e corant. “Ta- 
bata un decision di mutuo acu- 
erdo entre nan, no un castigo”, 
e’la agrega. 

Den su edicion 646 di e siman 
aki, e revista TVNotas USA a 
publica ocho pagina cu 25 foto 
de Cutié, un sacerdote admira 
di origen Cubano naci na Puerto 
Rico. 

E revista a laga sa cu ademas 
di e fotornan, e tin tambe ima¬ 
gen di video caminda e pader 
catolico ta aparece “brazando, 
sunchi, y hincando su man den 
e parti abao di e bikini di un 


muher, riba un di e beachnan 
di Miami”. 

E fotonan a wordo saca riba tres 
diferente dia y ta inclui imagen- 
nan riba teraza di un bar, dilanti 


otro clientenan; e di dos, aigun 
dia depsues, cargando e muher 
den su scochi, marduga, y den 
bistå di peatonnan. E di tres 
a wordo saca riba un beach 


publico. 

Juan Garcia Alej andro, director 
editorial di TV Notas USA, a 
bisa cu e sa cu e imganenan lo 
sorprende hopi hende”. 

Debi na cu Pader Alberto ta un 
figura publico indiscutibel, “nos 
a dicidi di publica nan na un 
momento cu sociedad ta mira 
cu asombro y cu mas frecuen- 
cia cu aigun sacerdote catolico 
a dicidi di pone celibato un 
banda” y biba manera cualkier 
homber. 

Una vez cu e storia a sali na 
cla arzobispo di Miami, John 
Favalora, a disculpa su mes cu 
e fielnan y a pidi nan pa reza pa 
e sacerdote. 

“Mi ta pidi disculpa na nomber 
di Iglesia di Miami na nos fiel¬ 
nan”, e Arzobispo a bisa den 
un comunicado. “E accionnan 
di Pader Alberto no por wordo 
descarta, mas aya di e bon 
trabao cu e’la haci como sacer¬ 
dote”, e’la agrega. 

Na 1998 Alberto Cutié a cum- 
insa na Telemundo, e di dos 
cadena Hispano mas grandi 
di Merca, e talk show ‘Padre 
Alberto’, pionero den su tipo na 
Latinoamerica. 

Despues e’la conduci, na tele¬ 
vision local, e programanan: 
‘Cambia tu vida con Padre 
Alberto’ y actualmente Abre tu 
alma con Padre Alberto’. 
Ademas, Cutié ta publica su 
columna ‘Consejos de Amigo’ 
den corantnan Hispano y ta pro- 
move su buki Ama de verdad, 
vive de verdad’. 

TVNotas USA ta un publicacion 
di Maya Publishing Group, em- 
presa cu sede na Miami, Florida, 
cu tambe ta edita ‘H para Hom- 
bres’, ‘H Extremo’ y ‘Récord 
Semanario de Futbol’ pa e mer- 
cado Hispano di Merca. 

Muher ta haya trasplante di cara 



CONNIE Culp tabata victima 
di un accidente cu un arma di 
candela na 2004 den cual e’la 
perde mitad di su cara. 
Despues di un cirugia complica, 
e muher di 46 aha a haya un 
transplante di cara na december 
ana pasa, cu a dune e opoirtuni- 
dad pa wak su mes den spiel y 
mira su cara, un cara nobo di un 
muher donante cu a fayece. 

E ciruganonan ta kere cu aigun 
operacion mas y oranan largo di 


terapia, e cara nobo di Culp lo 
keda practicamente normal. 
Den un rueda di prensa, un 
Connie Culp hopi debil, cu 
asistencia di profesionalnan, 
a mustra su transformacion 
despues di a haya un trans¬ 
plante di cara completo den un 
clinica na Cleveland 
E’la pasa den 30 operacion den 
e intento pa repara su cara. 
Docternan a coy parti di su rib- 
chinan pa traha su band’i cara, 


nan a traha su cacumbein di 
ariba for di wesonan di su pia y 
e’la haya numeroso trasplante 
di cuero tuma for di su batat’i 
pia. Sin embargo, ainda e no 
por come cuminda solido, re¬ 
spira riba su mes of hole. 

E expresionnan di Culp ainda ta 
un poco stijf, pero e por papia 
atrobe, sonrei, y saborea su 
alimentonan. Tin biaha ta dificil 
pa compronde loke e ta bisa, 
su cara ta hincha y cu cierto 


Victima di griep di porco na 
Texas tabata maestra 



JUDY Trunnell, un maestra 
di scol di 33 ana cu a caba 
di duna luz na un mucha 
muher saludabel, a sucumbi 
na e griep di porco aigun dia 
despues, y a bira e prome 
mericano cu a muri pa causa 
di e enfermedad aki. 

Trunnell a fayece despues di a 
pasa dos siman den hospital. 
E’la drenta hospital den coma 
y su baby a nace pa cesaria, su 


primo Mario Zamora a laga sa 
desde Baltimore. 

Su familiar y amigonan a 
acudi na su cas, den un caya 
trankilo di e ciudad pa expresa 
nan condolencia. “E tabata un 
persona maraviyoso, calido. E 
tabata maestra di muchanan 
special”, Zamora a bisa. 
Funcionarionan di Salubridad 
di Texas no a bisa concreta- 
mente cu ta e griep tipo H1N1 


a causa morto di e maestra, 
pero a confirma cu e tabatin 
otro problema di salud. 

E’la fayece diamars ultimo 
despues di a wordo hospitaliza 
dia 19 di april, segun Leonel 
Lopez, epidemiologo di Cam- 
eron County. 

E otro victima cu a fayece di 
griep di porco na Merca tabata 
un muhca homber Mexicano 
cu tabata di bishita cerca su 
famia na Brownsville, cerca di 
Harlingen. E’la fayece siman 
pasa den un hospital infantil 
di Houston. 

Trunnell tabata biba na Har¬ 
lingen, un ciudad di 63.000 
habitante cerca di frontera 
Mericano cu Mexico. 

E scolnan di e districto camin- 
da Trunnell tabata duna les a 
keda cera henter siman y lo 
habri bek dialuna awor. Asina 
autoridadnan a anuncia. 


rasgonan cuadra, y su cuero 
ta cay den pidanan grandi cu e 
docternan ta spera di desminui 
na medida cu su circulacion [di 
sanger] drecha y su nervionan 
crece, animando su musculo- 
nan nobo. 


Den un conferencia di prensa 
docter Maria Siemionow a 
splica e procedura complica cu 
e’la realiza hunto cu su ekipo 
pa duna su pacient un cara 
nobo durante un operacion na 
december 2008. 


Tabakero Cubano ta 
gana record Guinness 
pa ciga mas grandi 

E tabakero Cubano, José Castelar, a drenta e Buki Guinness di 
Record pa e ciga mas largo di mundo, cu un largura di mas di 
45 meter, durante un ceremonia oficial na Havana diaranson 
ultimo. 

E ciga di Castelar, cu a tuma cinco dia di trabao, a wordo midi 
oficialmente pa un diplomatico Britanico y e informacion a 
wordo manda pa ‘Guinness World Records’ di London pa nan 
confirmacion. 

Embahada Britanico na Havana a manda Castelar e documento 
cu ta certifica e premio. 

“Personalmente esaki ta un honor, y hopi mas pasobra mi ta rep¬ 
resenta e tabakeronan Cubano”, tabata palabranan di Castelar, 
mihor concoci como Cueto, durante e ceremonia di entrega di 
e premio den e Compleho Morro-Cabana, e antiguo forti Spano 
cu bistå riba bahia di Havana. 

Cueto, di 65 aha di cual 50 e’la pasa ta troce puro, no a siha e 
ofishi di su mayornan. Tampoco su dos yiunan a sigui su paso- 
nan. 

Esaki ta di cuater ocasion cu e ta bati e record. Na 2001 e’la 
troce un ciga di 11 meter, esun di 2003 tabata mas cu 14 meter 
y esun di 2005 a hiba e premio pa tabata un ehemplar di mas cu 
20 meter largo. 

Su ultimo intento, aha pasa, no a bay sin drama. Un dia prome 
cu e midimento oficial e tabata sigur cu e lo a gana e premio si 
su ciga ta 30 of mas meter largo. Pero, e ora e’la haya sa cu ya tin 
un record anterior di un ciga di mas cu 41 meter largo. 

Pero Cueto no ta duna su mes pa gana, a pesar di su di cuater 
Guinness, y hasta ta sigui broma cu su proximo produccion- 
nan. 

“Mi tin intencion di traha un (ciga) mes tamano cu e ‘malecon’ 
(boulevard) di Havana”, e’la bisa cu un sonrisa riba su cara. 

Aruba Scholarship Foundation tin beca disponibel 

pa ana scolar 2009 - 2010 



ARUBA Scholarship Founda¬ 
tion lo tin beca disponibel pa 
aha scolar 2009 -2010. Tur 
studiante cu a gradua of cu ta 
graduando di VWO, HAVO, 
MAVO, EPI, etc., y ta pensa di 
sigui studia na un instituto di 
educacion superior, pero no na 
Hulanda, por pasa mas pronto 
posibel na Biblioteca Nacional 
na Madurostraat pa busca for- 
mularionan pa haci aplicacion 
pa un beca. 

Por pidi formulario via email 
na clydeharms@setarnet.aw 
pero aplicacionnan no por 
wordo someti pa email ni pa fax. 
Studiantenan cu kier sigui stu¬ 
dia na Universidad di Aruba 
tambe por bin na considera- 
cion. Studiantenan cu actual- 
mente ta recibiendo beca di 
e ASF tambe mester aplica di 
nobo e aha aki. Tur formulario 
mester wordo entrega na sr. 
Hans Schnog, Toyota, Cama- 
curi of na sr. Clyde Harms, 
Jupiterstraat 6, Oranjestad. 
En general, e aplicacionnan 
ta word considera a base di 
dos criteria: 1. E studiante 


mester comproba cu e mester 
di ayudo financiero. 2. E 
mester a demostra seriedad 
y capacidad den su estudio. 
Encuanto necesidad financiero, 
cada candidato lo wordo con¬ 
sidera riba su mes merito. 

Varios factor lo wordo tuma den 
cuenta. P.e., cuanto e estudio ta 
bay costa; kico t’e entrada real¬ 
mente disponibel di e famia; 
cuanto yiu tin den famia; ki otro 
compromiso financiero e famia 
tin; disponibilidad di fondonan 
di otro fuente e.o., prestamo 
di Gobierno y otro factornan 
cu por ta gastonan extraor- 
dinario p’e famia. E Founda¬ 
tion tambe ta tuma en cuenta 
kico e candidato mes a haci pa 
yuda su situacion financiero. 
Un aplicante mester ta acepta 
n’e instituto caminda e kier bay 
studia, y e instituto mester tin e 
reconocimento necesario den e 
ramo cu e aplicante ta bay con- 
centra. Si e studiante tin aigun 
duda di e instituto cu el a scoge 
e por consulta cu Departamento 
di Ensenansa. 


Tur studiante cu haya beca tin 
di compromete nan mes pa bin 
traha na Aruba pa mes tanto aha 
cu el a studia cu beca di A.S. F. 
Den casonan cu tur otro cos 
ta igual, e studiante cu tin e 
puntenlijst mas halto lo haya 
e beca. Pero otro factornan 
tambe ta bin den consideracion: 
Ambiente socio-economico di 
e studiante cu por a afecta su 
habilidad pa haya puntonan 
mas halto; participacion den 
actividadnan caritativo, civico, 
cultural of deportivo. 

E becanan aki no tin nada 
di håber cu e oferta especial 
pa Latin America/Caribbean 
(LAC) program na University of 
Central Florida (UCF), y esnan 
cu ta den e programa ey por 
aplica pa bin na consideracion 
tambe pa un ayudo financiero di 
Aruba Scholarship Foundation. 
Aruba Scholarship ta un insti- 
tucion completamente inde- 
pendiente. E ta wordo sostene 
dor di contribucion di miembro- 
nan di nos comunidad; casnan 
comercial, profesional y otro 


personanan cu ta comparti e vi¬ 
sion di un Aruba mihor prepara 
pa futuro. 

Directiva ta traha completa¬ 
mente pro deo. Al momento e 
directiva ta consisti di Faride 
Tjong Ajon, Enrique “Tito” de 
Cuba, Etley Lasten, Jan van Nes, 


Hans Schnog, Erwin Croes, Eric 
dArnault y Clyde Harms. 
Esnan cu ta comparti e vision 
aki y ta interesa den haci un 
donacion na Aruba Scholarship 
Foundation por hacie na Aruba 
Bank Account Aruba Scholar¬ 
ship Foundation # 127803 


Di e conocida artista Icoal Osyth Henriquez 

Digicel a regala Crystal Andrus e obra 

“Bida ta Carnaval” 



den e evento “Woman of Influence” organisa pa di obra di e conocida artista local Osyth Henriquez, cu 
5 bez caba dor di Digicel Aruba. ta un pintura masha colorido mes. 


COMO muestra di aprecio pa su bishita na Aruba y 
su dedicacion specialmente na progreso y desaroyo 
di e ser femenino, Digicel Aruba a presenta un regalo 
na Crystal Andrus. 

E autor di e buki “Simply Woman!” a logra acapara 
masha atencion y aplauso durante su presentacion 


Pa por mustra su aprecio, e Gerente General di 
Digicel Aruba, sra. Michelle Winklaar a presenta un 
recuerdo n’e autor di buki Canades. A presente un 


Tema di su obra di arte ta “Bida ta Carnaval”. E ora- 
dor internacional a keda encanta cu e regalo aki y a 
sigura tur presente cu elo bolbe Aruba. 

Exitoso National Membership Drive organisa 
pa JCI Aruba y JCI Aruba Female 




DEN un ambiente placentero 
a tuma lugar e tan spera JCI 
National Membership Drive na 
Aruba Marriott Resort. JCI Aruba 
como JCI Aruba Female ta con- 


tento p’e reaccion grandi cu nan a ricibi 
durante e anochi special aki di parti e 
pueblo Arubano. JCI Aruba y JCI Aruba 
Female a conta cu presensia di hoben- 
nan profesional den tur sector cu interes 
grandi pa un solo meta; 
haci un cambio positivo 
den nan comunidad. 
Durante e anochi aki 
tur presente a ricibi 
informacion atractivo 
tocante JCI y kico tur 
JCI por brinda hoben- 
nan profesional den 
nan 20 y 30 ana cu a 
wordo trece dilanti pa 
Dave Martinus cu ac- 
tualmente t’e National 
Executive Vice Presi- 
dent. Tambe a conta cu 
presencia di sr. Rober¬ 
to Dijkhoff, Assistant 


Pa cumpra bo gift certificate pasa na Okeanos Spa situa na Renaissance Mali. 
Habri for di 8am te cu 9pm. Pa mas informacion yama 523-6176 


Gift Certificates ta obtenibel pa solamente Afl. 75,- 

TUR ETRATAMENTONAN AKI TA UNICAMENTE AFL. 75,- 


- 30 Minutes Reflexology 

- 30 Minutes Facial 

- 30 Minutes Swedish Massage 

- 30 Minutes DeepTissue Massage 


Managing Director di CMB, cu duna 
un aporte grandi na JCI. Directiva y 
miembronan di JCI Aruba y JCI Aruba 
Female kier a yama CMB hopi danki pa 
nan aporte p’asina por a haci e evento 
aki uno tan existoso. 

JCI ta un organisacion internacional 
cu ta consisti di hobennan activo den 
comunidad den e edad di 20 y 30 ana 
cu ta crea cambio positivo den comuni¬ 
dad dor di hunto desaroya nan mes y e 
mundu rond di nan. Como miembro di 
JCI bo ta participa den diferente activi- 
dad local, nacional y internacional cu 
ta varia di proyectonan pa comunidad 
te cu proyectonan internacional y tur 
esaki dor di demostra responsabilidad 
social y desaroyo dor di participacion 
activo y liderazgo. Pa mas informacion 
bishita www.jci.cc/ aruba of www.jci. 
cc/arubafemale of yama 564-4875, 
567-0904. Tuma e challenge y join JCI. 


- Body Polish 

- Funky Pedicure and Paraffin treatment 

- Funky Manicure and Paraffin treatment 

- 30 Minutes Aromatherapy Massage 


- Body serub and Vichy shower 

- Perfect Kiss treatment 

- De-stress Eye Treatment 


Tambe bo por disfruta di un tratamento riba Renaissance Island den e Private 
Cove. Cu e pakete aki ta inelui un Couple Massage di 50 minuut, entrada pa 
Renaissance Island, uso di floats, uso di serbete y un Frozen drink pa persona. 




Pakete di 
Private Cove 

AFL 325,- 

pa 2 presona 

Antiyas 

Segun Dwigno Puriel: 

Contestanan di 
Promé 

Minister riba 
boramento di 
zeta ta 
‘waardeloos’ 

WILLEMSTAD - E di dos buélta di e reunion cu oposicion a 
pidi pa mira documentonan riba boramento di zeta y gas den 
nos teritorio maritimo a caracteriså su mes acaso pa mas intensi- 
dad den e hostilidad cu tabatin den e intercambionan cu Promé 
Minister Emily de Jongh-Elhage. 

Dwigno Puriel den desesperacion a observå cu e por bien ‘never 
mind’ e asunto aki, pasobra despues di a preparå pa un reunion 
riba un topico di tanto importancia transendental, Promé Min¬ 
ister di bo pais ta keda sin contestå pregunta of ta bira conta bo 
kico cu ta. 

“E kos aki ta un bérguenza y mi no por yama ni danki pe esfuerso 
di a duna contestå, pasobra hasta e contestanan riba papel ta 
waardeloos!”, asina el a observå. 

“T’esaki ta gobernacion di calidad?”, el a puntra pa contestå 
sumiso cu e contestanan no tin calidad y ta un låstima cu senora 
de Jongh-Elhage pa defendé su mes ta tira lodo riba ex Promé 
Ministernan manera Jonckheer, Rozendal, Juancho Evertsz y 
Don Martina, cada uno hendenan cu lo keda grabå como pre- 
miernan cu a nificå algo pa nos pais. 

Puriel tabata di opinion cu e actitud aki di premier casi no tin 
sentido pa sigi un debate cune caminda el a baha gobernacion di 
Pais Antia despues di premiernan di alcurnia y hasta di Miguel 
Pourier. 

“Ken cu ta por bira Promé Minister asina”, segun Dwigno Puriel, 
kende a lamentå profundamente loke el a yama e falta di trans- 
parencia den e Gobiérnu aki. 

Na lugar di transparencia tin manipulacion, biramento di pa- 
labra, ta tira falta riba otronan y ta baha di nivel. 

Segun Puriel “ta un bérguenza cu gobernacion di mi pais a yega 
ne nivel aki pasobra nos no ta hana informacion, pasobra Premier 
no a splica dicon no ta cobra e companianan pa mira e datonan, 
no a splica dicon por considerå cu e companianan cu cual tin 
contract firmå lo no tin privilegio aki rato”. 

Den reunion cargå cu emosion: 

Promé Minister y fraccion di MAN a 
cue otro duro cu palabra 


WILLEMSTAD - Den un am- 

biente cargå cu emosion fran- 
camente hostil entre oposi¬ 
cion y Gobiérno representå 
pa Promé Minister Emily de 
Jongh-Elhage y fragmentå pa 
cantidad di schorsing, Parla¬ 
mento a reuni riba peticion 
di fraccion di MAN pa hana 
informacion y mira documen¬ 
tonan relacionå cu boramento 
pa gas y petroleo den nos teri¬ 
torio maritimo economico. 

E intercambio di palabra 
fuerte tabata principalmente 
entre Promé Minister y Dwi¬ 
gno Puriel di fraccion di MAN 
y Promé minister de Jongh- 
Elhage mes a reconocé cu e 
emosion ta hopi halto y cu 
ohalå e periodo - di campana 
pa SI/NO por pasa - pa manera 
un Parlamentario a declarå 


“nos kita for di Hulanda”, 
pasobra nos tin zeta pa paga 
nos debenan. 

E palabranan cu a bay y bin 
a haci hasta mencion di rasa 
caminda oposicion a tilda 
Gobiérno di a laga: “Tur sorto 
di Libanes y Iranes bin bora”, 
pero e documentonan cu tin 
den archivo ta data for di 1988 
tempo cu MAN tambe tabata 
den Gobiérno. 

El a hasta yega di ofrecé Parla¬ 
mento pa mira e documento¬ 
nan den un kamber serå loke 
porfin Parlamento a dicidi 
cu lo sosodé.Sinembargo se¬ 
nora de Jongh-Elhage a pidi e 
Parlamentarionan pa no bisa 
pueblo cu tin zeta, pasobra 
no a pasa ni e ley pa bora zeta 
te pa culpa su persona di ta 
defendiendo Libanes dunando 


nan oportunidad pa bay bora. 
Durante e reunion publico 
Parlamentarionan a hana un 
pakete di documento, pero a 
kita nomber y fecha y caminda 
por a lesa presis kico a pasa, 
pero senora de Jongh-Elhage 
a lamentå cu esaki tampoco 
ta bon.Sinembargo e promé 
mandatario a garantiså cu e 
no ta bay mencionå nomber 
di ningun di e companianan cu 
cual tin contacto riba asunto 
di boramento di zeta, pasobra 
un Gobiérno cu ta respetå su 
mes tin cu respetå esnan cu 
ta bin pa laga con nan ta bay 
mira e asunto aki. 

Senora de Jongh-Elhage a 
baha piså riba Dwigno Puriel, 
kende lo a lubidå cu e anterior 
Don Martina si a duna pérmit 
pa bora na 1983. 


Promé Minister de Jongh-Elhage: 

“Ohalå tabatin 20 Ansari y 30 Ys 
riba e baranca aki” 


WILLEMSTAD - Haciendo 
un apelacion riba e fraccion- 
nan di MAN y Forsa Korsou 
den Parlamento pa stop di me- 
naså cu nan ta forma baricada 
y subi caya y papia palabra 
mahos, pasobra nan no ta 
satisfecho cu su splicacion riba 
e asunto di boramento di gas y 
zeta, Promé Minister Emily de 
Jongh-Elhage dado momento 
a exclamå: “Ta ki falta nos so 
cu nos no por caba e asunto 
aki den union?” 

“E Gobiérno aki no tin nada di 
sconde”, asina el a agregå. 

E situacion manera Premier 
a splica t’asina cu e ley cu ta 
regia pérmit pa bora zeta y gas 
ta casi clå, pero mester atendé 
mescos cu a atendé reparticion 
di bienes cu Aruba, pasobra e 
ta algo entre Antia, Corsow y 
Bonaire. 

Ainda mester lanta e NV pa 


trecé den Parlamento y Go¬ 
biérno ta spera di bin Parla¬ 
mento pronto pa pasa e ley. 
Pa loke te datonan cu Gobiér¬ 
no a manda Parlamento, nan 
tabata tur loke tabatin di tur 
esnan promé cu ana 1981 cu 
ta cosnan di 28 ana paså. 
Pero e Gobiérno aki ta respetå 
esnan cu a firma cune y tambe 
e otronan cu a firma promé 
cune. 

Premier de Jongh-Elhage a la¬ 
mentå cu ta papia di sr. Ys cu si 
el a firma y tur hende ta slons 
cu Ansari, pero “ohalå tabatin 
20 Ansari aki y 30 Ys mas riba 
pasobra nos mester di nan”, 
indicando cu e compania di 
Etienne Ys no ta den. 
Tampoco ningun hende a mira 
resultado di e investigacion di 
Universidad di Texas pasobra 
a firma pe keda confidencial. 
Senora de Jongh-Elhage a 


sigurå cu ningun compania 
no ta mira e investigacion di 
Texas, pasobra a firmé den 
confianza, apesar cu bispo di 
eleccion un lider di oposicion a 
cu e un papel kibrå zwai cune 
bisando cu el a duna hende 
oportunidad pa bay bora sin 
bisa ningun hende. 

Di otro banda e mandatario 
ta comprondé e desespera¬ 
cion di oposicion, pasobra tur 
caminda cu nan ta bay nan ta 
papia di zeta den nos awanan 
y cu esey ta paga nos debe. 
“Cuå zeta y na unda?” Premier 
a puntra indicando cu e no ta 
aceptå pa pone presion riba 
dje. 

Pa loke te observacion di Par¬ 
lamentario Glenn Camelia, 
kende a bisa ya nos ta scapa di 
e gara di Hulanda Premier de 
Jongh-Elhage a calificå esaki 
como fantasia. 

John v.d. Biezen, miembro di AVP 

E dolor, dignidad y honestidad di un pueblo 
no por wordo cumpra dor di gobernante 


E pueblo ta drentando den 
epoca di campana y e partido 
di Gobierno por sinti caba e 
presion riba dje pa motibo 
di un mal gobernacion. Un 
gobernacion cu a destaca den 
tumamento di medida y tambe 
den yuda esnan cu a colabora 
fielmente cu e campana di 
partido MEP. 

Entre nan nos por a constata e 
mesun personahenan cu tabata 
bin den publicidad como e gran 
beneficiadonan di Gabinete 
Oduber 4, segun splicacion di 
John van der Biezen, miembro 
di AVP. 

Ta fresco den memoria con den 
e 8 ananan di gobernacion di 
Gabinete Oduber 3 y 4 con e 
pueblo tabata wordo asota sin 


ningun tipo di remordimento 
cu medidanan cu te awe ta na 
vigor. 

Nos tur ta testigo di e sclama- 
mento aha tras aha di un pueblo 
cu tabata lucha cu e costo di 
bida halto causa pa e maneho 
cruel di e Gabinete aki. 

Awor den campana nos por mira 
gobernantenan desespera ta 
trata di convence e pueblo pa 
vota un biaha mas nan. Nos por 
mira con den aha di eleccion 
con asfalt ta wordo basha tur 
rond di Aruba. Nos por mira un 
Prome Minister cu ta dispuesto 
pa sinta cu tur gremio pa purba 
di yega na solucionan pa prob- 
lemanan existente. 

Nos por mira p.e. con Minis¬ 


tro Presidente tabata yama 
polisnan pa padvinder y con e 
Minister a aki a fulmina contra 
e trahadornan publico aha pasa 
den nan lucha pa indexering. 
Nos por mira con den e epoca 
aki con cantidad di scol lo bay 
haya cura y tambe reparacion. 

E pueblo di Aruba mester ta 
alerta pa tur proyecto cu lo surgi 
e aha aki p’asina trata di laga e 
pueblo lubida e dolor cu e a biba 
bao di Gabinete Oduber 3 y 4, 
segun John van der Biezen. 

Por observa cu e mesun master¬ 
mind tras di tur e medidanan 
un biaha mas ta bay lidera 
partido MEP p’e proximo elec¬ 
cion. Partido MEP tin varios 
medida pa ehecuta, p.e. den 


Recibimento ta serca 
No busca Leu. 


“Manchito’s 



Pa tur bo articulo 
di Prome 
santa communion 


Mercancia nobo a yega, tanto pa mucha muhe y mucha homber ! 



FERGUSONSTRAAT 71, ORANJ ESTAD, ARUBA 
TEL/FAX: (297) 582-2303 



AZV, pero no ta bin cu nan ainda 
pa motibo cu ta aha di eleccion. 
Nos por spera un eventual co- 
bramento pa recohemento di 
sushi. Cuanto mas e pueblo di 
Aruba por soporta? 

Varios di e gobernantenan 
lo bay ofrece fabor, tereno, 
placa en efectivo, pagamento 
di debenan di awa y coriente y 
tambe lo trata di cumpra e voto 
cu comestible, probechando di e 
dolor y necesidad di esnan mas 
vulnerabel den comunidad. 
Tambe nos mester recorda nan 


cu no mester probecha di e 
dignidad y e necesidad di un 
persona p’asina haya oportuni- 
dad pa sigui na poder. 

Segun John van der Biezen, 
no ta nada strano pa tende cu 
Gabinete Oduber 4 den e ep¬ 
oca di campana lo introduci e 
reparticion di cuminda na scol 
p’e alumnonan. Pues nos mester 
keda alerta pa tur clase di triki 
cu lo wordo usa den e tempo di 
campana pa trata di gana e voto 
p’asina e gobernante purba yega 
na popularidad y asina trata di 
yega na poder atrobe. 


Riba boramento pa zeta....Puriel: 

“Premier mes a pone 
link entre Ys y dono 
di su compania” 

WILLEMSTAD - E lider di oposicion Dwigno Puriel a reclamå 
Promé Minister Emily de Jongh-Elhage cu el a sconde informacion 
riba boramento di gas y petroli, pero sin e sa, Premier de Jongh- 
Elhage mes a pone un link entre dono di e compania caminda 
Ys ta traha y dono di e compania petrolero cu cual a firma como 
prospecto. 

Awor comunidad ta hanando confirmacion di loke nan ta pensa y 
ta Premier mes a pone e link aki. 

Por lo demas el a hana cu e mandatario tin falta di réspét pa 
Parlamento, e no ta cumpli di reglamento di estado y ta duna 
mitar bérdad y ta manipulå y cu esaki loke ta redunda den falta 
di transparencia den gobernacion di nos pais debilitando trabao 
di Parlamento. 

Pa Glenn Camelia, sikiera el a hana sa awor cu banda di e contract 
u nan a hana mira tin 3 otro contract firma cu 3 diferente compania 
petrolero internacional y cu Mont Oil no ta den nan. 

Pero asina mes tin cu wak ainda si esaki ta bérdad of laga. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Deterioro di un Pueblo/ Pais. 


SENOR Redactor permitimi un 
espacio den bo corant. 

Na prome lugar bon dia y bon si¬ 
man. E motibo tras di e articulo 
aki ta pa purba di ilustra con 
nos, Arubianonan cu ta biba 
riba e pida baranca aki, ta acep- 
tando tur sorto di bagamunde- 
ria sin mas y nos ni sikiera NO 
ta/ kier lanta un dede pa frena 
e problematica aki. Nos ta djis 
lagando tur pero tur cos bay 
perdi. 

Si nos mira cuanto problema e 
isla aki tin y ta pasando aden, ta 
increibel. Awaculuz abiraim- 
pagabel, casonan di ladronicia, 
hortamento di auto, violencia 
domestico, violencia cu arma 
(pistool), consumo di droga, 
consumo di alcohol, problema 
na skol, hobennan cu no kier 
bay skol mas, problemanan 
social den nos comunidad cu ta 
asina hopi pa menciona. Asina 


nos por sigui pone tur e proble¬ 
manan aki den un rij cu lo por 
yega te China. 

Pero e pregunta Cardinal ta: 
Kico nos como Arubiano mes 
kier haci pa resolve e problem¬ 
anan aki?? Mi contesta n’esaki 
ta n’e mayoria, NET NET NADA. 
Dicon, pasobra nos kier pa otro 
hende resolve nos problem¬ 
anan. Nos mes tin MIEDO di 
habri nos boca pa drecha e prob¬ 
lemanan cu tin. A bira tempo cu 
nos, cu ta biba aki y di un forma 
of otro ta forma parti di mayoria 
di e problemanan aki cuminsa 
haci algo di berdad y stop di ta 
KEHA SO. 

Prome cos cu nos mester haci, 
esey ta si nos kier drecha mundo 
ta cuminsa cu nos mes. Mester 
papia cosnan cla y raspa. Go- 
bierno y senora Husticia a bira 
ciego p’e problemanan andando 
den nos comunidad. Pero locual 
ta pasando awor n’e isla aki 


no ta manera. Pueblo ta haya 

sla tras di otro , pero.nos a 

perde lenga pa papia e berdad. 
Ora ta cumbini nos, nos ta lanta 
para y kima auto, kibra glas, 
bringa cu hende y bisa cu polis 
no ta haci net net nada. Esei no 
ta berdad. 

E problema CARDINAL ta cu 
nos no ta respeta otro den net 
nada mas. Den tur sentido di e 
palabra RESPET PA NOS MES 
Y NOS PROHIMO a caba na 
Aruba. Ta berdad cu mundo ta 
den un crisis financiero, pero 
esey no kiermen cu nos no por 
sobrevivi esaki. Nos tabata 
conoci pa ta bon hende y ser 
masha cordial y amabel cu otro. 
Mi ta bisa TABATA. Awor no 
mas. Nos a perde e identidad ei. 
No full pero si un 75%. 

Hopi t’e tata of mama cu a perde 
trabao pa un motibo of otro y 
no tin moda pa paga e debenan 


mensual. Na cas NO tin cumin- 
da y hamber ta dal nos pasobra 
PL AC A no ta suficiente of no tin 
mes pa cumpra pan of cuminda 
p’e hogar y nos tin BERGUENSA 
di admiti esaki of di bay serca e 
bisina pa pidi’e ayudo. Mihor 
mi keda cu hamber, pero no 
habri mi boca y bisa cu mi kier 
cuminda. E pensamento ta: 
Laat de boel maar waaien. Ami 
tambe ta pensa y bisa asina de 
bes encuando, pero tog tin un 
chispa cu tambe ta bisami ban 
sigui bringa p’e manan di nos 
yiunan. Ta nan ta e futuro di 
Aruba di manan. 

Ami como mayor ta kere cu 
husticia mester baha mas severo 
riba delicuencia. E pensamen¬ 
to, “pero ta su prome delito”, 
mester caba, vooral den casonan 
pisa manera, posecion di arma, 
maltrato cu arma, bendemento 
di droga, violencia domestico, 
etc. etc. Mester stop di trata e 


hendenan aki cu handschoen di 
catuna y strafnan pisa mes. Nos 
polisnan (Douane, Maestronan, 
Brandweer, etc.) ta traha duro, 
dia y anochi pa sirbi, educa y 
hiba e pais aki dilanti. Logica- 
mente semper tin aigun apel 
putri entre nan cu mester saca 
afo. Pero si no duna nos mihor 
instrument cada tanto tempo pa 
traha, anto tanto bal. 

Pabien na Cuerpo Policial cu ta 
trahando duro mes y arestando 
e delicuentenan, awor ta keda 
na O.M. y G.E.A. pa ehecuta 
e straf adecua y pisa riba e 
hendenan aki. Arubiano lanta 
para. Mihor biba para riba bo 
pia y no na rudia. No para na 
banda hunto cu e grupo di “BAN 
PARA WAK KICO OTRO LO 
HACI PAMI.” Wel shonnan sigui 
warda y nos lo mira kico y con lo 
para cu e isla di Aruba. Mi Aruba 
cu mi NO ta reconoce mas. 


Test di entrada na E.P.B. Oranjestad 

HPk —* |E .m Pa medio di esaki tambe de- 



DIA 6 y 7 di mei ultimo tabata 
tin na E.P.B. Oranjestad e test- 
nan di entrada (instroomtoets) 
pa e alumnonan di scolnan 
basico di Oranjestad, Noord y 
vecindario. E test aki a wordo 
cordina pa Luti Martinez di 
departamento di Guia Interno 
di E.P.B. Oranjestad y tin como 
meta pa selecta e alumnonan 
pa e diferente nivelnan di E.P.B. 


Oranjestad pa asina e alumno 
aki por sigui un estudio cu 
ta adapta na su capacidad y 
tempo. Un total di 280 alumno 
a participa e aha aki na e test- 
nan. 

Educacion Profesional Basico 
(scolnan E.P.B) na Aruba ta 
ofrece dos tipo di estudio, esun 
regular (reguliere opleiding) 
y esun special (Aspirant 


Opleiding). E estudio regular 
tin nivelnan 3, 2 y 1, na unda 
nivel 1 ta esun di mas halto. 
Esaki kiermen cu alumnonan di 
nivel 1 por caba E.P.B. den cu- 
ater ana y sigui despues pa E.P.I. 
Pa alumnonan cu tin mester di 
un guia special E.P.B ta ofrece 
programanan specialmente 
adapta y diferencia na situacion 


di cada alumno. Tin biaha tin 
alumnonan cu ta score riba e 
test di entrada net no sufuciente 
pa bai nivel 3 y no ta tambe 
un alumno cu mester di guia 
special. Den un situacion asina 
E.P.B. tin un zorgklas, na unda 
e alumnonan ta haya e guia 
necesario pa asina logra drenta 
nivel 3 despues di un ana. 


partamento di Guia Interno 
di E.P.B. Oranjestad ta corda 
mayornan cu e dianan di in- 
scripcion lo ta 24 y 25 di juni 
di 8.00 am pa 1.30 pm. Ta 
recorda mayornan tambe cu 
pa por inscribi nan yiu mester 
trece e muestra di pago na 
banco, dos pasfoto di color, 
e inscipcion di Censo, acta di 
nacemento of trouwboek, e 
ultimo rapport di e scol cu e 
yiu a bishita y e carnet di AZV 
of seguro particular di nan yiu. 
E pago di banco ta e contribu- 
cion di mayor di f 110,- cu ta 
encera carnet, agenda y seguro. 
E pago aki mester wordo haci 
riba cuenta Caribbean Mercan- 
tile Bank number 21.87.43.04 
bao nomber EPB-Oranjestad 
-Ouderlijke bijdrage. Pa e otro 
aha escolar uniform di E.P.B. 
Oranjestad lo ta obtenibel na 
Impex N.V., Sividivi 1-A (tel: 
582-9310). 

Local 121 



bay representa Aruba y grupo 


Aruba tin su Reina pa 
ZomerCarnaval 2009 



DIA 30 april ultimo a tuma 
lugar na Club More Amore 
na Amsterdam, coronacion 
di Reina di Grupo Kingdoms 
Under the Sun, den persona di 
srta. Emily Buckley, kende lo 


di Carnaval Kingdoms Under 
de Sun pa ZomerCarnaval 2009 
na Rotterdam. Emily Buckley 
tabata Reina Hubenil di Aruba 
su Carnaval na 2001. Tambe 
e ta ruman muher chiquito di 


nos tan apreciada cantante di 
Aruba, Sharon Rose. 

Esaki ta di 6 biaha cu Kingdoms 
Under the Sun ta participa na 
ZomerCarnaval tin un repre- 
sentante y 3 biaha nan a logra 
bay cu e corona. Coronacion 
a worde haci pa sra. Marcia 
Stamper, un carnavalista grandi 
cu Aruba a conoce. 

Preparacion di e candidata 
ta na encargo di Rossini van 
Wijk, lider di e grupo y su team. 
Kingdoms Under the Sun lo ta 
den e parada na Rotterdam e 
ana aki cu e tema Secrets of El 
Dorado. E eleccion final ta den 
luna di juli. 

Grupo di Carnaval Kingdoms 
Under the Sun kier a haci un 
peticion na tur carnavalista di 
Aruba cu tin nan costume/dis- 
fras ainda warda y cu ta interesa 
di bin baila/goza ZomerCar¬ 
naval, pa haci reservacion via 
www.caribbean.nl cu tin un 


pakete special. Of pa mas infor- 
macion por tuma contacto cu 
sra. Glenda Arends via tel: 587- 


3534. Pasa un dushi vakantie y 
gosa di ZomerCarnaval 2009 na 
Rotterdam Hulanda. 



late show: 


late show: 

T H E C I NwM A S 


www.thecinemas.aw 


SCHEDULE FOR WEEK OF 
MAY 7- MAY 13 

*matinee: saturday & sunday | late show: friday and saturday 


AT RENAISSANCE - ORANJESTAD 

r~PG~l MONSTERS VS ALIENS 

daily: 5:15 

matinee: 12:50 3:05 late show: 

1 R 1 MY BLOODY VALENTINE 

daily: 7:20 9:30 

matinee: late show: 11:40 

OM 


OM 


OBSESSED 

daily: 5:05 

matinee: 12:25 

PG-13 STAR TREK XI 

daily: 6:05 

matinee: 12:50 


7:25 

2:45 


8:40 

3:30 


rPG~l HANNAH MONTANA 

daily: 4:55 

matinee: 12:20 2:40 

PG43 GHOSTS OF GIRLFRIENDS PAST 

daily: 7:10 9:30 

matinee: 

l~PG~l RACE TO WITCH MOUNTAIN 

daily: 5:45 

matinee: 1:20 3:35 

PG-13 FIGHTING 

daily: 7:50 10:00 

matinee: 

PG-13 X-MEN ORIGINS: WOLVERINE 

daily: 5:15 7:30 

matinee: 12:30 2:55 


9:45 

late show: 12:00 


late show: 11:20 


late show: 15:55 


late show: 12:20 


9:50 

late show: 12:10 


AT PASEO HERENCIA 

FG431 

OBSESSED 

daily: 5:05 

matinee: 12:25 

7:20 

2:45 

9:50 

late show: 

12:05 


PG-131 

STAR TREK XI 

daily: 6:00 

matinee: 12:45 

8:40 

3:20 

late show: 

11:15 


r~PG~i 

HANNAH MONTANA 

daily: 4:50 

matinee: 12:15 

2:25 

late show: 



PG4^ 

GHOSTS OF GIRLFRIENDS PAST 

daily: 7:00 9:30 

matinee: 

late show: 

11:50 

NEW 

r~PG~i 

RACE TO WITCH MOUNTAIN 

daily: 5:20 

matinee: 12:50 3:10 

late show: 



PG43I 

FIGHTING 

daily: 7:30 

matinee: 

9:50 

late show: 

12:10 

NEW 

PG 1 

MONSTERS VS ALIENS 

daily: 5:40 

matinee: 1:20 

7:50 

3:30 

9:55 

late show: 

12:00 

OM 


PG-131 

X-MEN ORIGINS: WOLVERINE 

daily: 5:00 7:20 

matinee: 12:20 2:45 

9:40 

late show: 

12:05 

Awe 8 di mei, ta 


TUR aha, Cruz Cora Interna- 
cional ta conta cu un red di 
mas cu 90 miyon boluntario 
rond mundo p’asina brinda 
asistencia y sosten na mas cu 
275 miyon hende. E heroenan 
humanitario aki, cu hopi biaha 
ta pone nan bida na riesgo y ta 


haci hopi sacrificio personal 
p’asina yuda otro, merece grati- 
tud y reconocemento mundial 
pa nan dedicacion y esfuerzo- 
nan infinito. 

Awe dia 8 di mei, 2006, Federa- 
cion Internacional di Cruz Cora, 
y tur otro sociedad di Cruz Cora 


ta celebra hunto: Dia Mundial 
di Cruz Cora, y asina ta honra 
tur e miyonnan di boluntario cu 
ta duna asistencia na hendenan 
den necesidad rond mundo. 
“Boluntarionan t’e weso di 
lomba di nos trabao,” sr. Greg 
Peterson, Presidente di Cruz 


Dia 


Mundial di Cruz Cora 


Cora Aruba a bisa. “Nan ta sim- 
boliza e poder di humanidad y 
sin nan, nos no lo por cumpli cu 
tur e bunita trabao, di asisti cu 
ayudo di prome auxilio, ayudo 
social, asistencia den caso di ca- 
lamidad, pero mas importante, 
sin nan, nos no lo proteha e 
dignidad humano”. 

Aha pasa, boluntarionan di 
Cruz Cora Aruba a yuda den 
situacionan, manera: Yuda 
esnan den sufrimento, sin dis- 
criminacion alguno; duna asis¬ 
tencia di prome auxilio durante 
Siman Santo; duna curso di 
“First Aid & CPR” na mas cu 
150 hende; duna curso di “First 
Responder” na mas cu 20 bo¬ 
luntario; asistencia durante 
diferente actividad deportivo, 
manera: Marathon, Go-kart, 
arte marcial, futbol y otronan; 
duna curso gratuitamente na 
maestronan di skol “Duna un 
Man”; asistencia y shelter na 
tripulantenan di “Reina”; asisti 
durante temporada di yobida 


na casnan afecta; duna ayudo 
social cu pana y cuminda na 
famianan menos afortuna; 
participa na training nacional 
na aeropuerto. 

Na Aruba, Cruz Cora ta conta cu 
106 boluntario y tin como meta 
pa yega sigur 200 boluntario 
den 2009. Esnan interesa por 
pasa tur diabierna entre 8pm - 
lOpm na headquarters di Cruz 
Cora, na Pedro Gallegostraat, 
Dakota. 

P’esnan cu kier yuda Cruz Cora 
di otro manera, por haci esaki 
pa medio di un donacion anual 
y asina bira miembro di Cruz 
Cora. Pa mas informacion, por 
yama Cruz Cora na 582-2219. 
Un danki ta bay na cada uno di 
e boluntarionan di Cruz Cora 
riba nan dia. Sin nan, Cruz 
Cora no por yuda Aruba! Di- 
rectiva y gerencia di Cruz Cora 
ta sumamente orguyoso di su 
boluntarionan y e trabao cu nan 
ta eherce. Pabien! 


Examen practico integra a cuminsa na E.P.B. Oranjestad 






DIALUNA, dia 4 di mei ultimo, 
e examennan practico integra 
(integratieve examen) na EPB 
Oranjestad a cuminsa. E exam¬ 
en practico integra ta consisti 
di un parti practico y un parti 
teoretico cu ta combina difer¬ 
ente materia vocacional cu ta 
wordo duna den diferente sec- 
cion di sector Technico, Cuido 
y Economia. Durante e examen 
alumnonan a traha riba nan 
proyecto. Pa alumnonan di nivel 
doorstroom y uitstroom lo bai 
tin tambe cuminsando dialuna 
18 di mei e schriftelijk examen¬ 
nan. Pa medio di esaki directie y 
maestronan ta desea tur alumno 
exito cu e examen. 


AAMainta 

øcorv&UlbhD 

Nos e-mail: 


noticia@awemainta.com 


Tel: 583-1400 
Fax: 583-1444 

Na Seaport Casino 

Hopi premio durante “Daily Dazzling Drawing” 

SEAPORT Casino ta par- 
tiendo premio na cantidad 
durante di Daily Dazzling 
Drawing. Ya aigun cara 
contento di nos ganador- 
nan ta conoci, y e siman 
aki atrobe Seaport Ca¬ 
sino a conoce un cantidad 
grandi di felis ganador. 

Amalfy Rada Diaz a gana 
un toaster, CandidaWever 
a gana un foot spa, Sofia 
Dabian a gana un slow 
cooker, Edith Andrews a 
bai cu un cordeless phone, 

Selfa Rasmijn a bai cu un 
blender y A-Jien-Hedy 
Tjin- Kam-J a bai cu e 
stofzuiger. 

Tur e ganadornan a keda 
masha contento cu nan 
premio. E ganadornan 
awor tin mas motibo pa si- 
gui hunga den e casino cu 
mas suerte y specialmente 
hopi premio. 



Imedjean Productions y Westin Aruba Resort orguyosamente ta presenta 

Tributo na e legendario Frank Sinatra 



YA for di basta luna Imedjean 
Productions hunto cu ehecu- 
tivonan di Westin Resort ta den 
deliberacion pa presenta un 
concierto di un nivel excelente 
presenta pa e hoben cantante 
Edjean Semeleer, pa asina por 
culmina e weekend largo di 
Westin su “Wine, Food & Art 
Expo” cu e ana aki ta cumpli su 
prome lustro. 

Aki dos siman aproxima- 
damente, pa ser exacto, 
Diasabra 23 di Mei, e Grand 
Ballroom di Westin Aruba 
Resort lo bisti di gala y lo ta 
completamente transforma 
den un sala di fiesta di anan- 
an 40 y 50 pa asina rindi 
tributo na un di e artistanan 
mas influencial y importante 
den historia mundial. Esnan 
presente lo wordo hiba 50 pa 
60 ana den tempo den dec- 
adanan den cua artistanan 


tabata man den man cu e po- 
liticonan mas importante di 
e era, cu e mafiosonan mas 
peligroso di e tempo y pesey 
tambe a scohe pa e musica 
di e legendario di tur tempo 
esta Sr. Frank Sinatra. 

Frank Sinatra su musica a 
traspasa frontera, y ta gusta 
pa personanan di tur edad. 
Su voz impresionante ta cau- 
tiva cada curason cu e toka. 
Su bida riba su mes ta parce 
un storia saca for di un buki 
di cuentonan di hada. 
Durante e anochi aki e pub- 
lico lo sera conoci mas di 
cerca cu e bida y logronan 
di Frank Sinatra den e pero 
tambe lo disfruta lo måximo 
di e exitonan inolvidabel 
cu lo wordo interpreta pa 
Edjean. 

Ta di remarca cu Edjean e 


ana aki ta celebrando 15 
ana di carera exitoso den 
e mundo farandulero y ta 
conosi no solamente pa su 
consistencia, pero tambe pa 
su trayectoria impresionante 
di exito tras di exito y pa e 
grandioso shownan presenta 
na diferente ocasion. 

Nos ta sigur cu esaki lo por te 
hasta bira un tremendo regalo 
pa dia di mama, apesar cu e 
ta dos siman despues di e dia, 
vooral pa esnan cu ta fanatico 
di Edjean pero tambe di e mu¬ 
sica di Sinatra. Ta importante 
pa menciona cu e setup pa e 
publico ta full un sala cu mesa 
y stoelnan VIR Pues tur hende 
cu presencia e concierto aki 
lo ta sinta na su mesa VIP pa 
disfruta di e cancionnan in¬ 
olvidabel di Sinatra, canta pa e 
voz incomparabel di Edjean y 
sirbi cu e mihor trato posibel di 


e staff di Westin Aruba Resort. 
Nos tin entendi cu lo tin masha 
hopi persona di exterior cu lo 
tey presente pa no solamente 
disfruta di Westin Aruba Resort 
su famoso “Wine, Food & Art 
Expo”, sino tambe ta masha 
ansioso pa mira un artista lo¬ 
cal rindi tributo y interpreta 
cancionnan di nan cantante 
preferi. 

Prijs pa entrada ta unicamente 


Afl. 100,- pa persona y ta obten- 
ibel na CD & More y tambe na 
lobby di Westin Aruba Resort. 
Tambe por comunica cu Imed¬ 
jean Productions na number 
5633333 pa reserva bo mesa. 
Mas informacion ta sigui den 
transcuro di dianan venidero. 
Cumpra bo entrada trempan 
ya cu asientonan e biaha aki ta 
masha limita. Pues mas prome 
bo cumpra, miho asiento bo lo 
ta hayando tambe. 

Baby Shower sorpresa pa Solange Eleonora. 






RECIENTEMENTE a tuma 
lugar un baby shower sorpresa 
p’e futuro mama Solange Ele- 
onora.Esaki a wordo organisa 
pa su coleganan di trabao, cual 
e resulta un sorpresa total. 
Mirando cu Sol ta pendiente di 
tur cos cu ta pasa rond di dje, 
el a wordo informa cu ta un 
get-to-gether tin di su departa- 
mento di trabao. 

Na su yegada Sol a wordo 
sorprendi pa tur su coleganan, 
famia y amistadnan. Di nos 
parti nos kier a desea Solange 
tur cos bon cu e reto nobo su 
dilanti y cu Papa Dios drama su 
bendicion riba e prins of prinses 
cu ta na caminda. 


Mainta 

Nos e-mail: 


noticia@awemainta.com 


Tel: 583-1400 
Fax: 583-1444 

FCCA cumpliendo cu e comunidad Arubano 





Cas pa Cuido Paradera 

AYERA 7 di mei Fundacion Cas pa Comunidad Arubano FCCA ta 
haci entrega oficial di e edificio situa na Paradera na Stichting Thu- 
iszorg Aruba. Despues kende recientemente FCCA a cumpli 30 ana 
di existencia y a percura pa brinda e comunidad Arubano durante 
e ananan cu transcuri e oportunidad pa na tin un vivienda a toca 
turno pa atende otro tipo di vivienda. Esaki ta cas pa cuido. 

Cas pa Cuido nifica vivienda pa nos grandinan, unda cu bao di 
un dak nos grandinan lo wordo cuida pa un grupo di profesional 
trahando cu instancianan cu tin e meta aki. Den e caso aki ta trata 
e instancia Stichting Thuiszorg Aruba. Entrega di e cas pa Cuido 
aki a habri porta pa nos cuidadano grandi cu mester di un aloha- 
mento. 

Un otro tipo di vivienda cu ta exigi hopi mas atencion, dedicacion y 
specialismo for di FCCA. Tipo di proyectonan manera e Cas di Cuido 
aki tin exigencianan halto. E factor aki ta hisa costo di construccion 
of adaptacion di edificionan p’e meta aki drasticamente. Sinem- 
bargo FCCA ta convenci cu Aruba mester di mas di e tipo di casnan 
aki. Y sigur den cada districto riba nos isla. E prome proyecto di e 
indole aki, esta esun aki na Paradera mester proba e pensamento 
di FCCA. FCCA su maneho di awor padilanti lo ta fiha riba e tipo di 
vivienda manera esun aki. Cu entrega di e edificio aki na Stichting 
Thuiszorg Aruba, e fundacion ta adkeri un edificio adecuado p’e 
tipo di cuido cu nan ta ofreciendo. 

Sinembargo mudando p’e edificio aki ya praticamente e cantidad 
di cama ta ocupa. Pero e edificio ta crea mas posibilidad si pa 
“dagverblijf”. Pues estadia durante dia so. FCCA tin un plan di 20 
cas den sercania di e Cas di Cuido. Esakinan lo wordo ofreci den 
huur na cuidadanonan 50 plus. Pronto lo duna inicio di e proyecto 
aki. FCCA ta spera cu pronto por duna continuacion tambe n’e tipo 
di proyectonan manera e Cas di Cuido aki y den otro barionan. 


realidad 


ta 


bira un 

Como cu porta di Arikok tabata na candal 

Polis no por a bay asistencia 


ASISTENCIA a wordo pidi na 
Dos Playa, unda cosnan ilegal 
ta tumando lugar. Polis di Santa 
Cruz, a bay 00.40 cu urgencia 
n’e entrada di Parke Arikok, 
pa eynan nan pasa bay pa Dos 
Playa, pero pa nan sorpresa, 
nan a topa e porta na candal. 
Tabatin dos trahador presente, 
pero nan a bisa cu nan no por 
habri e porta, como cu nan no 
tin yabi di e candal y ta un tal 
S.F. tin e yabi. Polis no por a 

Mama a pidi 
asistencia pa 
yiu cu a menase 

DIARAZON mainta, e mama 
L.L.L.R. naci na Santo Domingo 
di 32 ana a yama pidi asistencia 
di polis, na un cas den Indi- 
anenweg, unda e ta bisa polis 
cu su yiu a menase cu morto. 

E mama ta bisa polis cu un dia 
prome el a haya problema cu e 
yiu y a yama polis. Awe el a bin 
bek y a menase cu morto. 

Polis a papia cu e mama y a bise 
p’e bay warda di polis pa avisa 
di e problema 

Homber a 
spanta ora cu 
amigo no por 
a subi tera 

ENCUANTO di loke cu AWE- 
Mainta a publica ayera caba, 
asistencia di polis a wordo pidi 
diarazon 12.50 di madruga, 
ora cu dos amigo a bay duik na 
Punta Basora, y uno no a logra 
subi tera. 

Na yegada polis ta papia cu e 
homber B.W, kende ta bisa polis 
cu e tabata hunto cu su amigo 

A. H. di 32 ana, naci na Aruba, y 
nan dos a bay duik hunto. Dado 
momento nan a purba landa 
bin tera, pero e coriente tabata 
hopi fuerte. 

B. W. a bisa polis cu el a logra 
subi tera, pero no ta mira su 
amigo. Polis a bay tira bistå 
den becindario, y na entrada di 
Colony, nan a topa cu e amigo, 
kende a landa y a subi tera n’e 
sitio. 


pasa na canto tampoco, como 
cu tabatin piedra poni den 
caminda, locual ta peligroso, 
como cu asina polis no por haci 


na Dos Playa 

nan trabao, mirando cu por ta 
cu algo grave a pasa y nan no 
a logra yega n’e sitio. Mirando 
esaki, nan a bay bek warda. 

Agradecido pa tur locual cu E la haci pa nos; Nos ta anuncia cu a bai 
sosega den brasa di Senor 



Roman Francisco Lopez 

Na edad di 85 ana 

Lo E keda graba pa semper den memoria di, 

Su yuinan: Aura y Nel Orman - Lopez 

Edwin y Marieta Lopez - De Mey 
Irene y Rodolfo (Chin) Curiel - Lopez 
Farina y Eufredo Sequera - Lopez 

Manera yiu: Melinda van Koetsveld y yiu 

Su nietonan: Henny Orman y Maria Winkel 

Iraida y Anthony Maduro - Orman y yiunan 
Poppy y Delo Maduro - Lopez y yiu 
Edmar Lopez 
Marylaine Lopez 

Danilo Curiel y Isabel Geerman y yiu 
Gino Curiel 
Victoria Sequera 

Su rumannan: Juanita Tromp - Lopez y famia 

Ireno Winterdaal y famia 
Sira Quandt y famia 
t Nicolina Lopez y famia 
t Juan Lopez y famia 

Su cunanan: Rosenda Maduro y yiu 

Bertha y Marcial Koolman y famia 
Filomena y Manuel (Shoné) Curiel y famia 
Nuris Maduro y famia 

Amigonan di cas: Mireya y Theo Rasmijn y famia 
Chela Webb y famia 
Ida Dijkhoff y famia 
Maritza y Clemente Pantoja 

Primo- y primanan, subrino- y subrinanan, comer- y compernan, 
hijanan 

Amigo- y amiganan, bisiha y conocirnan di gallero. Coleganan di 
LAGO y Schutterij. 

Y demas famia: Lopez, Maduro, Orman, Curiel, De Mey, Sequera, 
van Koetsveld,Koolman, Winkel, Rafini, Geerman, 
Tromp, Croes, Quandt, Winterdaal, Odor, Wever, Gil, Scholten, 
Solognier, v/d Hans, Lopez-Henriquez, Eman, Wernet. 

Ta invita pa asisti na acto di entierro cual ta tuma lugar: Diasabra, 

9 di Mei 2009. For di 12:00 pm E difunto lo reposa na su cas Pos 
Chiquito 50 - A Pa 4:00 pm lo tin respons na Misa Sagrado Curason 
na Savaneta y despues pa Santana Catolico na Savaneta. 


Adres pa condolencia: 


Pos Chiquito 50 - A 


Nlementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

" Laga tur locual, cu ta sperami ta bunita, 

Laga tur locual, cu mi encontra na caminda ta bunita, 

Laga tur locual, cu ta rondonami ta bunita 
Laga tur locual mi ta laga'tras keda bunita 
y laga esakinan termina den tur buniteza. " 



Cado Wever 

Cu honda pena pero agradecido pa tur locual e a haci pa nos conforma 
cu boluntad di Dios, nos ta anuncia fayecimento cristian di: 



Diana Cecilia Loefstop 

mihor conoci como: "Janja" 
ex-trahado di Triple A 

Na nomber di su: 

compane: Milton Anthony 

rumannan: Gabriel “Gaby” Loefstop y famia 

Antonio “Tony” y Conny Loefstop-Cristo- 
Nemencio “Mencho” y Elly Loefstop-Youcana 


sobrinanan: Anchi y Enry y famia 

Anita y Angelo y famia 
Gilma y Michael y famia 
Esmeralda y Roberto y famia 


sobrino: Tomas Loefstop, 

Abi y famia na Hulanda 


sobrino di crianza: Edward Kelly y famia 
Franklin Kelly y famia 
Michel Kelly y famia 

madrina: Luesilla Albertus 

ihanan: Soraida Chirino 

Anchi Loefstop 

mihor amiganan: Tina Tromp, Haide Croes, Maria Lade, Sandra 
Rasmijn,Jeanne Vos-Athony 


Primo y primanan, comer y compernan, 

famia: Loefstop, Anthony, Loopstok, Cristo, Youkana, 

Brete, Leon, Lade, Jansen, Delaney, 

Lejuez, Paesch, Lopez, Chirino, Rozenberg, 

Fabus, Lampe, Kelly, Kock, Dirks, 

Quandt, Tromp, Albertus, Dania, Franken, Rasmijn 
y demas famia y amistadnan na Boneiro, Venezuela, Hulanda ta invita 
tur amigo, bisina y conoci pa asisti na e acto di entiero cual ta tuma 
lugar diasabra 9 di mei 2009 pa 4'or di atardi saliendo for di Misa 
Santa Filomena pa santana catolico na Paradera. E resto mortal lo 
ta reposa for di 2'or di atardi den Misa Santa Filomena na Paradera. 


Na lugar di flor of krans un donacion pa " Wilhelmina Kankerfonds " 
lo ta altamente aprecia. Lo tin un box disponibel den Misa pa e bunita 
gesto aki. 

Adres pa condolencia: Mementomori Funeral Home 

diabierna 8 di mei 2009 di 7'or pa 9'or 
di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 

Deseo di Diana ta pa no bisti nada di rouw pero ser alegre. 

Stichting Koninkrijksspelen Aruba 
cu inmenso tristesa ta participa 
fayesimento inespera di 

Sra. Alice Ivonne Maduro - Ho Asjoe 

na bida ruman di nos miembro 
sr. Geoffrey Ho Asjoe 

Hopi forsa na e momentonan dificil aki 

Directiva di S.K.A y 
Organisatiecomite WdR 2009 

Cu Alice sosega den paz di Senor 



Group 



The Media Group, casa editora di AWEMainta 


Ta cumpli cu e tristo deber di anuncia fayecimento di: 



Eliette 


Helen Lade 


Na bida ruman di nos colaborador: Richard Lade 
Prima di nos Director Victor Ricardo Winklaar 
Sobrina di senora di nos Director Victor (Toko) Winklaar 


Nos ta desea tur famia, amigonan hopi forza y 
consuelo den e momentonan dificil aki. 
Eliette lo keda den nos memoria 


Felis ta esnan cu ta biba den bo kas y cu por alaba bo tur ora. 

Felis esnan cu den bo ta haya forsa cu tin gana di cana bai bo tempel. 

Salmo 84 :4 - 5 


A fayece cristianamente 

Eliette Helen Laclé 


Na nomber di su rumannan 

Oscar y Maria Laclé 
Judith Laclé 

Gladys y Juancito Tromp 
Ethel y Robby Lejuez 
Albert y Luz Elena Laclé 
Rudolf y Liying Laclé 
Mevris y Ruben Herrera 
Richard y Marila Laclé 

Tanta- y Omonan 

Sra. Vda. Adelinda Nisbet y famia 
Sra. Vda. Margo de Cuba y famia 
Enelia y Ernesto Duran y Elaine 
Sra. Vda. Rebeca de Santis-Romero y yiunan 
Sra. Ramona y Victor "Toko" Winklaar y famia 
Sra. Vda. Fabia Romero-Solognier y famia 

Sobrino- y Sobrinanan 

Maritza, Ludwig, Randolf, Ingela 

Mario, Sandra, Irene, Dorothy, Raymond 

Lisa, John-Anthony, Owen, Clifford, Omar, Evelyne, Emeline 

Roberto, Jason, Marc (Jo), Adamo, Nathan, Franky 

Natalia, David Andres 

Pablo, Juliana, Diana, Rudolf 

Jo-anne, Gerald, Marléne 

Rick, Marily-Anne, Barbara-Anne, Cindy-Anne 

Primo- y Primanan, Ihanan, Comer- y Compernan, Bisinanan, 
Amigo- y Amiganan y Conocirnan 

Miembronan di e diferente gruponan di Oracion, 
Ex-Coleganan di Departamento di Asunto Social 

Demas famia Laclé, Romero, de Cuba, Tromp, Lejuez, 
Campuzano, Wu, Maduro, Herrera, Geerman, Pietersz, 
Nisbet, Garrido, Briezen, Justina, de Santis, Solognier, 
Winklaar, Castellanos, Kelly, Kock, Heronimo, Falconi.Croes, 
Farro, Jansen, Figaroa, Loefstop, Britten, Kusnetsova. 

Ta invita pa asisti na acto di entiero cual lo tuma lugar 
Diabierna 8 di mei. 

For di 8'or di mainta e difunto lo reposa na cas 
Dominicanessenstraat #36, 

pa 10'or lo tini un misa di respons na Misa San Francisco 
y despues pa santana Catolico na playa. 

Adres pa Condolencia: 

Dominicanessenstraat # 36 
Email: elhelac@hotmail.com 




Coordinatiebureau Drugsbestrijding, 

Centro Dakota, Centro Colorado, 

Centro di Informacion pa Asuntonan di Adiccion, 

Cas Foyan Maduro, Dak Ariba Cabes, Instituto pa Formacion y 
Educacion pa Cuido di Adiccion, Cas Lolita Cremony y 
Consultorio pa Asuntonan di Droga 


Cu Honda pena nos a ricibi e tristo noticia di fayecimento di: 

Sra.Zenaida Gibbs-Baly 

Mama di nos colega Steeve Gibbs, 

Director Interino di Coordinatiebureau Drugsbestrijding 

Staff, personal y clientenan ta extende 
Palabranan di condolencia na famianan y alavez 
Nos ta deseanan hopi forza den e dianan dificil aki. 

Cu"Zenaida" sosega na paz. 

Gradicimento/ Invitacion 

Den nomber di su esposo Felix Maciano Maduro, yuinan y demas 
famia nos kier 

a gradici tur esnan cu a compana nos durante enfermedad, 
fayecimiento y entiero di nos difunto stima: 



Reina Maria Maduro-De Cuba. 

Gradicimiento di curason ta bai na tur dokternan y staf di tercer piso 
Dr. Horacio Oduber Hospitaal. 

Dr. Wassenaar y staf di afdeling Oncologie especialmente sra. 

Blanca. 

Wilhelmina Kankerfonds sra. Josefa Bareno y su staf di thuisverzorg- 
sters. Hopi danki pa e trato profeshonal. 

Un danki di curason na Nelly Thompson pa e atencion cu e la brinda 
nos mama durante su estadia den hospitaal. 

Na tur esnan cu a hasi un bunita oracion pa nos mama stima. Na tur 
esnan cu a jama, bishita, manda krans, telegram y mensage nos mas 
sincero agradicimento. 

Pastoor Jairo Maduro y pastoor Hercules. Na sra. Angela Croes pa su 
bunita cancionan y na sra. Lia De-Cuba pa su bunita poesia. 

Un danki muy especial y di curason na Dorinda, Mena y Carina pa 
boso ayudo den e momentonan dificil. Tambe un danki special na Ad 
Patres Funeral Home pa nan bon servicio. 

Ademas nos ta invita tur famia, bisinanan, amigonan y conocirnan pa 

e santo sacrificionan di misa pa descanso di alma di nos defunto 

stima, cual lo tuma lugar 

Diasabra 9 di mei pa 7 'or di anochi 

Dialuna dia 11 di mei pa 6:30 'or di anochi 

Diaheubs dia 14 di mei pa 7 'or di anochi 

na misa Sagrado Curason na Savaneta. Diaheubs despues di misa nos 
ta reza un Rosario na cas Savaneta 223-A. Boso presencia lo ta 
altamente 
aprecia. 

Den nomber di Felix Maciano Maduro y yuinan. _ 



r n I li u mi u 



TA BENDE 


1 T.V. 29” Panasonic 
1 Computer 512 MB 
DDR2, DVD ± RW, Intel 
Celeron D Processor 356, 
120 GB, Lan internet. 
Inclui Flatscreen 
viewsonic 17 inch. 

Tel: 583-1921 7 592-5792 



161:583-1400 

Fax:583-1444 



Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 


" Laga tur locual, cu ta sperami ta bunita, 

Laga tur locual, cu mi encontra na caminda ta bunita, 
Laga tur locual, cu ta rondonami ta bunita 
Laga tur locual mi ta laga'tras keda bunita 
y laga esakinan termina den tur buniteza. " 


Cado Wever 

Cu inmenso tristeza na nos curazon, pero conforme cu boluntad di 
Dios, ta participa fayecimento di: 



Feliz Tromp 

mihor conoci como: ”Pachi " 

20 november 1928 - 2 mei 2009 

Na nomber di su: 

yiunan: Maria y Robby Croes y famia 

Cornelis y Elba Tromp y famia 
Sibilina Tromp y famia 
Andrea y Reynaldo Rante y famia 
Merita y Edwin Todd y famia 
Emelinda Tromp y famia 
Jeanette Tromp 

Estrellita y Trevor Rolle y famia 
Evelinda y Rudy Tromp y famia 
Anushka Tromp y famia 
rumannan: vda. Maria Tromp y famia 

Ludwina Gomez, esposo y famia 
vda. Emilia Kelly y famia 
vdo. Nadi Tromp y famia 
Ursula y Joseph Giel y famia 
Tina Tromp 

Seferina y Pedro Hidalgo y famia 
nieto y nietanan, bisanieto y bisanietanan 

swa: Candido y Chonchon Carrasquero y famia 

sobrino y sobrinanan, primo y primanan, comer y compernan, ihanan 
ex-suegro: Coleto Quandt 

famia: Tromp, Carrasquero, Croes, Matos, Rolle, Rante, 

Todd, Giel, Gomez, Kelly, Hidalgo, 

Quandt, Dirksz, Faro, Roza, Quandus, Ridder- 
staat, Heyden, Wild y demas famia ta invita tur amigo, bisina, conoci 
y ex-coleganan di Setar pa asisti na e acto di entiero cual ta tuma 
lugar diabierna 8 di mei 2009 pa 4'or di atardi saliendo for di 
Misa Santa Anna pa santana catolico na Noord. E resto mortal lo ta 
reposa for di 2'or di atardi den Misa Santa Anna na Noord. 

Adres pa condolencia: Pos Abao 15 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 




LiXTOCATOCH 

5292 

3251 

0348 


ZD fiC 
4935 Libra 


BIGF0UR 

4294 


SUPER FOUR 


4002 


LDTTODDA 05-13-16-24-30 



DARIO 

0809 

9980 

3680 


CCRSCW 

5279 

3982 

9027 


Servicio pa Comunidad 


|Telefon di Emergencia| 


Number di emergencia 911 

Polis 100 

Brandweer 582-1108 

Ambulance O'stad 582-1234 

Ambulance S.N. 584-5050 

Hospital 587-4300 

Centro Medico 584- 8833 


Botica 


na Warda 


Pabou di Brug: St. Cruz 
Pariba di Brug: Aloe 


■ Dokter na Warda 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 


EDITA PA:The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Cat's in the Cradle 

Un di e cancionnan mas conmovedor cu a yega di 
worde scirbi ta 'Cat's in the Cradle', pa Harry Chapin 
(t). 

E palabranan di e cancion aki ta conta e storia di un 
tata cu tin tur bon intencion pa cu su yiu homber 
hoben, pero semper tin viahenan pa haci of cuentanan 
pa paga. Y e tata ta haya su mes buscando un salida. 

"Ki ora bo ta bin cas, papa?. "Mi no sa ki ora, pero mi 
lo t'ey cubo, mi yiu. Bo sa cu e ora nos lo pasa bon". A 
pesar di tur e desapuntonan, e mucha homber ta stima 
y admira su tata. 

Tur ora e ta bisa: "Mi lo ta mescos cubo, papa. Bo sa 
cu mi lo ta mescos cubo". 

Pero tempo a pasa, y e mucha homber ta bira un 
hoben adulto. 

E prioridadnan di e tata awor a cambia. E lo desea di 
bishita su yiu cu a crece, pero awor ta e yiu su turno 
pa busca salida. . 

"Bo sa, mi trabao nobo ta strobami, y e muchanan tin 
griep. Pero mi ta contento di por a papia cubo, papa. 
Tabata great pa papia cubo". 

Mientras e tata ta cera e telefon, e ta realisa e 
tragedia. "E'la crece bira mescos cumi. Mi yiu ta 
mescos cumi". 

Mi ta spera sinceramente cu tur tata cu tende e 
cancion aki tuma su mensahe na serio. 

E ananan cu nos ta pasa cu nos yiunan mientras nan ta 
crece ta demasiado precioso pa tira afo. Ban usa nan 
inteligentemente, pa ora e tempo yega pa nos mira 
bek riba nos bida, nos por haci esaki cu satisfaccion y 
no cu duele. (Na memoria di Harry Chapin, mi ta bisa 
danki na e recordatorio aki cu semper ta valido). _ 


PANADERI A.DEL PUEBLO 


Panadcria del Pueblo 
“Wonda Loaf” 



Guyabastraat 4, Dakota Tel: 582 4748 



vuå MMÅå t 



.. - ir #- 

PATUR FIESTA. 
PA MUCHA 

YAMA 

5923523 / 5838769 


j! Mementomori Funeral Home N.V. 

Yolanda - Leo - Eugene 
Ji Tel: 5833358 - Fax: 5837711 

Gradicimento / Invitacion 
Pa medio di esaki nos kier gradici tur esnan cu di un of otro 
manera a demostra nan atencion durante enfermedad, fayece- 
mento y entiero di nos defunto stima: 




Vera Richardson-Kelly 

Gradicimento ta bay na tur esnan cu a manda flor, krans, 
telegram, anuncionan den corant y yamadanan. Cancionnan 
dedica na nos defunto stima. 

Boso muestra di atencion lo keda semper den nos curazon. 

Alaves nos ta invita tur famia, bisina y conocir pa asisti na tres 

santo sacrificio di misa: 

diabierna 8 di mei 2009 pa 6:30 di atardi 

diasabra 9 di mei 2009 pa Tor di anochi 

diadomingo 10 di mei 2009 pa 7:30 di mainta, tur na misa 

Santa Anna na Noord 

Boso presencia ta altamente aprecia. 

Na nomber di esposo, tata, rumannan, sobrinonan y demas 
famia 


TIPO Dl CAMBIO OFICIAL 

Valido pa 08 mei 2009 


Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.51 

1.53 

1.55 

Engelse Pond Sterling 

2.62 

2.67 

2.73 

Zwitserse Frank per CHF. 100 

156.60 

157.32 

158.12 

Ned.Ant. Guiden per ANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

177.70 

179.33 181.13 

Euro perXEU. 100 

235.85 

238.00 240.39 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Homber ta dal su 
auto, contra auto 
disu casa 

DIARAZON 11.15 di anochi, e muher J.T. a 
bay warda di polis di Noord, y ta bisa polis cu 
e tabata coriendo na altura di lus di trafico, y 
su casa tabata su tras. Dado momento e casa 
A.G. a cuminsa dal cu su auto contra esun 
di dje. El a spanta ya core bay na cas di su 
mayornan. Eynan el a yama e casa y a puntre 
kico a pasa. E homber a bise cu el a mira cu e 
ta coriendo cu un homber banda di dje. 

J.T. ta bisa polis cu esey no t’e caso. El a 
bisa polis cu e ta biba na San Nicolas y e ta 
bayendo cas, y casi sigur e lo haya problema, 
como cu e homber lo ta na cas. 

Polis a yama warda di San Nicolas, pa pone 
nan na altura di locual cu ta pasando. Eynan 
nan ta wordo informa cu e homber a bisa nan 
caba cu el a gara su casa cu otro homber. 


Donacion 
enves di viahe 
pa Roma 



NA e evento di Wine & Cheese di Kiwanis 
Club of Aruba aha pasa, RBTT Bank Aruba 
N.V. tabata e ganador di e gran premio: un 
viahe pa dos persona pa Roma, Italia. 

Enves di bai Roma, RBTT a dicidi pa usa e 
suma di e viahe aki pa duna dos fundacion 
na Aruba un donacion. E suma total tabata 
10.000 florinlE dos fundacionnan cu a wordo 
eligi tabata: Fundacion pa Nos Muchanan y 
Fundacion Parlamento Hubenil. Ambos fun¬ 
dacion a ricibi un check di 5.000 for di man 
di Edna Farro, Gerente di RBTT Bank Aruba 
N.V. Di parti di RBTT Bank Aruba N.V. tabata 
presente Pierre Rafini (Corporate Banking) 
y Robert-Jan Moons (Marketing Manager) 
mientras e fundacionnan a wordo representa 
door di Asja Dongen (miembro di bestuur di 
Fundacion pa Nos Muchanan) y Meca Gario 
(Presidente di Parlamento Hubenil). Na 
nomber di Kiwanis Club of Aruba Kiwan- 
ian Bob Spellen y Kiwanian Jan Noordzij a 
gradici RBTT bank Aruba N.V. pa e bunita 
gesto aki y a desea e fundacionan tur exito 
den e proximo aha. 

E Potret di Dia 


noticia@awemainta.com 


Devotonan jong Buddhista Sur Koreano ta resa bao di rijnan di laterna na e Templo Chogye na Seoul, Sur Korea, diabierna, un dia 
promer cu e fecha di nacemento di Buddha. Nuebe mucha tabata kedando na e templo pa sina over di buddhismo pa 18 dia. 


Gino Hodge a bolbe cu tremendo 
resultado for di Richmond, Virginia 


DURANTE e fin di siman di 26 di 
april, Gino Hodge tabata na Richmond, 
Virginia caminda el a competi den e 
Duathlon National Championships di 
Merca den loke nan ta yama e distancia 
olimpico, cual tabata 5K na pia, 40K na 
bais, mas un otro 10K na pia. Un evento 
sumamente grandi, pa cual 1,200 per¬ 
sona a registra. 

Mientras cu Gino Hogde tabata conta 
riba un temperatura mas frieu cu Aruba, 
el a encontra net lo contario. Cu tem- 
peraturanan riba 33 grado y humedad na 
100%, por bisa cu e condicionan tabata 
menos di ideal. Dor di e cantidad grandi 
di participante, e careda ta start den 
grupo, cuminsando for di 8:00 am. 

E grupo den cual Gino Hogde tabata ‘den 
tabata e ultimo grupo pa start y nan a 
cuminsa 11:30 am, es decir n’e punto 
mas calor di e dia. Dor di e condicionan 
relativamente extremo, solamente 886 


competidor a logra termina e careda. 
Gino Hodge a duna un tremendo presen- 
tacion, apesar di e contratemponan cu el 
a haya. Dor di no a hidrata suficiente e dia 
prome cu careda, kramp den pia e pone 
cu Gino a duna un prestacion cu tabata 
bao di su usual, pero tog cu un resultado 
di cual nos por ta hopi orguyoso. 

Cu un tempo di 2:03:07, Gino Hogde 
ta termina na di 73 lugar di e 1,200 
participantenan. Su posicion final ta 
pone Gino Hogde den e top 60 di tur e 
participantenan. 

Un biaha mas Gino Hogde ta extende 
palabranan di gradicimento na su spon- 
sernan Digicel y 2B Fit Studio, cu a dune 
e sosten tan mereci pa por a representa 
Aruba na un evento di tal magnitud. Dan- 
ki tambe ta bay na Luitenant Werleman 
di Mariniers Kazerne kende a coopera 
tremendamente cu Gino Hogde p’asina 
e por participa n’e eventonan aki. 



Nos Mundo Loco 


Poitico a laga 
rek su pianan 


Un politico Australiano a laga nan 
kibra su pianan y gerek pa bira 3 
inch mas halto pa aslna wordo tuma 
mas den serio. 

Despues di nuebe luna di teribel 
dolor, Hajnal Ban di 31 aha, un 
consehero na e ciudad Logan an 
Queensland, a bira un haltura 'nor¬ 
mal' di 5 pia 4 inch. 

“Hopi muher jong tin inseguridad 
over di nan peso of nan nanishi, dimi 
tabata mi haltura,” e a bisa. 

Hajnal a ser ridiculisa na school y 
tabatin miedo cu su haltura lo dana 
su credibilidad ora e a drenta e 
profeshon legal y despues ora e a 
drenta e arena politico. 

Dus e a dicidi di paga e Clinica 
Orthopaedico lllazarov na Kurgan, 
Russia, un suma di £19,000 pa 
kibra ambos pia na cuater lugar y 
reknan lentamente pa 1 millmeter 
cada dia pa 9 luna. 

“For di dia mi a bula bal Russia te 
na e momento mi por a bistå hilchi 
atrobe tabata casi un ana, pero por 
lo menos 9 luna tabata den constante 
dolor,” e a bisa. 

Hajnal a haci e cirugia ora e tabata 
un abogado cu 23 aha pero e media 
Australiano apenas a haya bistå riba 
su historial medico siman pasa. 

E a bisa cu e no tabata kier a ser 
recorda como e muher cu a laga 
rek su pianan”. 

“Mi kier hende tumami na serio y ser 
reconoci pa e trabao cu mi ta haci 
como un politico den mi comunidad,” 
e a bisa. 

Pero e a anadi: "Mi no tin ningun du¬ 
ele. E tabata un decision ami a tuma 
den consulta cu mi familia.MI tabata 
prepara, mi a haci mi research y mi ta 
hopi contento cu e resultado.” 

Ana escolar 
2009-2010, 
Avond-y 
Middagmavo 

AVONDMAVO ta un scol cu 
for di su inicio na ananan 70 a 
duna studiantenan adulto, cu 
pa un of otro motibo no por a 
atende scol den dia, e oportu- 
nidad pa sigui MAVO anochi. 
Desde e tempo ey centenares 
di studiante e haya e oportuni- 
dad pa logra nan diploma. 
Debi na scarcedad di cupo 
na MAVO-scolnan regular 
den dia pa studiantenan di 
16 ana pariba, y pa duna 
esnan cu ETAO 4-diploma e 
oportunidad pa obtene un 
MAVO-diploma a cuminsa cu 
un Middagmavo na 1994 cu a 
dura te 1998. 

Avondmavo a crece durante e 
ananan y na september 2008, 
tabata tin 612 studiante inscri- 
bi na scolnan na San Nicolaas 
y Oranjestad hunto. 

Mirando e cantidad grandi di 
studiantenan cu kier atende 
Avondmavo, a ser entroduci, 
for di aha escolar 2008-2009 
un Middagmavo na San Ni¬ 
colaas. 

E aha escolar aki (2008-2009) 
tin un 4de klas cu ta cai bao di 
Middagmavo. 

Pa e aha escolar venidero 
(2009-2010) lo sigui cu Mid¬ 
dagmavo na San Nicolaas. Si 
tin suficiente interes, les lo 
wordo duna na l ste (schakel- 
klas), 2 de , 3 de y 4 de klasnan. 
Den e schakelklas studian¬ 
tenan ta hana Nederlands, 
Wiskunde y otro vak. Nan ta 
wordo prepara pa nan tin e 
nivel cu, despues di e schakel¬ 
klas, nan por drenta 2e klas y 
por sigui Mavo cu exito. 

Edad minimo pa ser admiti na 
Middagmavo ta 16 aha. Lo ser 
anuncia dia y sitionan unda 
inscripcion lo tuma lugar. 
Avondmavo lo sigui na San 
Nicolaas y Oranjestad. 

Edad minimo pa ser admiti na 
Avondmavo na San Nicolaas y 
Oranjestad ta 18 aha. 

Pa mas informacion por tuma 
contacto durante dia na te- 
lefoon 583-3779 y di 2’or te 
cu 6’or di atardi na telefoon 
584-7371. 


Mementomori Funeral Home N.v. 

Yolanda - Leo - Eugene 
_Tel: 5833358-Fax: 5837711 

INVITACION 

Pa medio di esaki nos ta invita tur famia, amigo y conocinan pa 
compana nos na un santo sacrificio di misa pa nos difunto stima. 



Irena Germana 

miho conoci como “Jena” 


cual lo tuma lugar na Misa San Francisco (Playa) diabierna, 8 mei 2009 
pa 7'or anochi, recordando su prome luna di su fayecimento. 

Boso precencia ta altamente aprecia. 

Na nomber di su yiu Edfried "Ed" de Leon y demas famia. 



Comision di Campana Pro Marila 

di Partido Democracia Real 

Cu profundo tristeza ta anuncia fayecimento cristianamente di 


Eliette Helen Lade 

Miembro di comision Pro Marila 


Ta invita pa asisti na acto di entierro cual lo tuma lugar 
Diabierna 8 di mei. 

For di 8’or di mainta e difunto lo reposa na cas 
Dominicanessenstraat #36, 

10'or to tin un misa di respons na Misa San Francisco 

y despues pa santana Catolico na playa. 


Coordinatiebureau Drugsbestrijding, 

Centro Dakota, Centro Colorado, 

Centro di Informacion pa Asuntonan di Adiccion, 

Cas Foyan Maduro, Dak Ariba Cabes, Instituto pa Formacion 
y Educacion pa Cuido di Adiccion, Cas Lolita Cremony y 
Consultorio pa Asuntonan di Droga 

Cu Honda pena nos a ricibi e tristo noticia di fayecimento di: 



Sra.Zenaida Gibbs-Baly 

Mama di nos colega Steeve Gibbs, 

Director Interino di Coordinatiebureau Drugsbestrijding 

Staff, personal y clientenan ta extende 
Palabranan di condolencia na famianan y alavez 
Nos ta deseanan hopi forza den e dianan dificil aki. 

Cu “Zenaida” sosega na paz. 



Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/invitacion 

Nos ta gradici tur famia, amigo, bisina y conociman cu a mustra atencion 
na ora di enfermedad, fayecimento y entiero di nos defunto stima: 



OLGA TERESA ODOR 

Un danki di curason na tur esnan cu a manda flor, krans, caarchi, cu a 
yama nos y cu a compana nos na e momento dificil. Un danki special na 
Wilhelmina Kankerfonds, Eric Escalona, Afdeling Oncologie, Aurora 
Funeral Home y Betesda Homecare. Boso muestra di atencion y carino 
lo keda semper den nos memoria. 

Alavez nos kier a participa cu lo tin 3 santo sacrificio di misa pa 
descanso di alma di nos defunto stima: Diabierna 8 di mei pa 7:00 di 
anochi, Diadomingo 10 di mei pa 10:00 di mainta y Dialuna 11 di mei 
8:45 di mainta na misa San Francisco na Playa. Boso presencia ta 
altamente aprecia. 

Na nomber di su yui Arlene Marjorie Odor, nieta y demas famia. 





Drpnrtnmenmdi AsUfttO Social 

Senor a bisa: 

E yabi ta : "Fe" 

E Tesoro : "Mi palabra" 



Senor a crea cada un di su yiunan segun su Imahen y Seme- 
hanza y a bisa: 

"E Ser Ken, Hopi Stimå pa Boso y cu Boso ta carga den Boso 
curazon ta salba den mi Brazanan". 


Cu inmenso tristesa Departamento di Asunto Social ta participa 
fayecimento di 
Eliette Helen Lacle 

ex-empleado cu a traha for di aha 1970 na nos Departamento. 
Inmensamente agradecido na Sehor di por a regala nos Eliette 
cu a comparti hopi Amor, Paz, Conseho y Pasenshi cu tur su 
coleganan durante trintisiete (37) aha largo, e regalo precioso 
aki ta keda como un bon ehempel pa nos tur. 

Hopi forsa na su famia y tur esnan cu Eliette ta stima. 

Cu Eliette sosega na paz. 

Den un sala completamente yen.... 

Crystal Andrus a duna contenido na 

“Woman of Influence” 

DIGICEL a logra yena mas di 300 invitado den e ballroom di Mar¬ 
riott Resort pa nan evento dedica n’e ser femenino, esta e “Woman 
of Influence”. Esaki ta di 5 bez caba cu e compania di celular cu 
mas ta creciendo na Aruba, Antia, den Caribe, Centro America y 
awor hasta den Oceano Pacifico ta organisa e evento aki. 

Mas cu un evento comercial, e idea tras di “Woman of Influence” ta 
pa por celebra e logronan di e ser femenino riba tur tereno. E ora- 
dor di e ana aki tabata un persona masha apasiona, un tremendo 
orador, escritora di buki, locutora na radio, un personalidad di 
television, consehero di bida....den un solo palabra, un persona 
ideal pa elabora riba e retonan di un hende muher engeneral. 

Crystal Andrus a bira masha popular pa su forma con el a yuda 
miles di hende muher transforma nan bida completo, por medio 
e.o. di su buki “Simply....Woman!”cu mesora a bira un best-seller 
for di momento cu el a lanze riba mercado. Riba e fotonan adunto 
por aprecia e caranan contento di e hende muhernan cu influencia 
na Aruba. 



















































